Shah Jahan – Pembina Taj Mahal

Shah Jahan sebagai pembina Taj Mahal, kedua-duanya sukar dipisahkan bak irama dan lagu. Ia bukan sekadar lambang cinta abadi baginda terhadap isterinya Mumtaz Mahal. Tetapi ia juga lambang kehebatan seni bina Mughal semasa era baginda.

Shah Jahan atau nama sebenarnya Putera Khurram diputerakan pada 5 Januari 1592 di Lahore, Pakistan. Baginda merupakan putera lelaki ketiga Putera Salim (kemudiannya bergelar Jahangir) dan Jagat Gosain (nama sebenar Manavati Bai), puteri Jodhpur.

Tidak ramai tahu nama Khurram yang bermaksud kegembiraan dalam Bahasa Parsi ini sebenarnya diberi oleh nendanya Akbar. Kedua-duanya memang mempunyai hubungan rapat dengan baginda dibesarkan di istana Akbar dan bukan bersama Jahangir. Malah, ayahandanya masih ingat nendanya menggelar Khurram sebagai puteranya sendiri.

Tetapi selepas kemangkatan Akbar pada 1605, baginda kembali diletakkan di bawah jagaan bondanya Jagat Gosain. Walaupun terpisah sejak lahir, Khurram amat mengasihi bondanya dan sentiasa menggelarnya sebagai Hazrat semasa menghadap di istana.

Kecintaannya terhadap bonda tercinta turut menjelaskan mengapa baginda berkabung selama 21 hari selepas Jagat Gosain mangkat pada 8 April 1619. Dalam tempoh tersebut, baginda tidak muncul dalam mana-mana mesyuarat awam. Isteri yang amat dikasihi, Arjumand Banu Begum (kemudiannya digelar Mumtaz Mahal) mengetuai bacaan al-Quran setiap pagi, mengagihkan infaq kepada golongan asnaf dan sentiasa menasihati baginda agar bersabar dengan ketentuan Ilahi itu.

Dua tahun selepas kemangkatan Akbar, Khurram ditunangkan dengan Banu Begum – cinta sejati bakal maharaja Mughal itu. Bagaimanapun, perkahwinan itu terpaksa ditangguhkan bagi memberi ruang kepada perkahwinan-perkahwinan Khurram yang diatur Jahangir bagi mengukuhkan kedudukan baginda.

Dua isteri terawal baginda ialah Qandahari Mahal (dikahwini pada 1610) dan Akbarahadi Mahal (dikahwini pada 1617). Kedua-dua perkahwinan ini menghasilkan cahaya mata. Tetapi itu langsung tidak memadamkan cinta Khurram kepada Arjumand yang membawa kepada perkahwinan mereka pada 1612.

Dalam tempohnya sebagai putera Mughal, baginda didedahkan dengan pelbagai ilmu seperti al-Quran, kesusasteraan, ketenteraan dan pentadbiran. Malah, Khurram diberi kepercayaan mengetuai ekspedisi ketenteraan Mughal untuk menakluk Mewar (satu kawasan di Rajput) dan Deccan antara 1614 hingga 1617.

Walaupun dianggap setahun jagung, cucu kesayangan Akbar itu membuktikan kemampuannya sebagai komander medan yang hebat. Dalam tempoh tersebut, Mewar dan Deccan menjadi jajahan takluk Mughal. Ini menyebabkan Jahangir memberi gelaran Shah Jahan kepada Khurram yang bermaksud Raja Dunia dalam Bahasa Parsi. Ini secara tidak langsung mengukuhkan lagi kedudukannya sebagai pewaris takhta Mughal.

Seperti mana era Turki Uthmaniyah, amalan pembunuhan saudara (fratricide) wujud sebagai cara memilih pewaris takhta seterusnya. Ini sama sekali berbeza dengan amalan sistem monarki biasa di mana raja boleh memilih mana-mana putera yang disukainya (kebiasaannya putera sulung) sebagai pengganti apabila baginda mangkat.

Hakikat ini sememangnya disedari oleh semua putera Jahangir iaitu Khusrau, Shah Jahan dan Shahryar. Atas sebab itulah, tidak lama selepas kemangkatan nenda mereka, Khusrau terlebih dahulu bangkit memberontak pada 1606. Bagaimanapun, usaha tersebut tidak bertahan lama selepas kekanda Shah Jahan itu tewas di Bhairowal.

Disebabkan konflik antara mereka, Shah Jahan memilih untuk tidak masuk campur. Baginda tahu sekiranya baginda cuba melakukan perkara sama, sudah pasti baginda juga akan dikerjakan oleh angkatan perang Mughal. Justeru, lebih baik bagi Shah Jahan bersabar dan menanti masa sesuai untuk mendapatkan takhta Mughal.

Begitupun, kesabaran baginda ada batasnya terutama selepas melihat sendiri perilaku bonda tirinya Nur Jahan. Selepas berkahwin dengan Jahangir pada 1611, setiap tindakan baginda terutama yang berkait dengan politik dikawal sepenuhnya oleh Nur Jahan. Malah, ramai ahli keluarga baginda dipilih sebagai bangsawan dan pegawai kerajaan sehingga sesetengah sejarawan menggelar pemerintahan Jahangir sebagai junta Nur Jahan.

Lagi menjengkelkan Shah Jahan ialah tindakan bonda tirinya itu cuba menolak adinda tirinya, Shahryar sebagai pewaris takhta. Hal ini sekaligus merenggangkan hubungan baginda dengan Jahangir yang terjalin selama ini. Lantas, seperti kekandanya Khusrau, Shah Jahan bangkit memberontak.

Bagaimanapun, tempoh empat tahun baginda memberontak menyaksikan nasib serupa seperti kekandanya. Tetapi Shah Jahan bernasib baik apabila Jahangir bersedia menawarkan pengampunan kepadanya. Namun begitu, sebagai tukaran, baginda harus melepaskan dua puteranya iaitu Dara Shikoh dan Aurangzeb tinggal di istana Jahangir di Lahore. Ketiga-tiganya hanya bersatu semula selepas Shah Jahan ditabalkan sebagai Maharaja Mughal pada Januari 1628.

Setahun selepas baginda menyerah diri kepada ayahandanya itu, Jahangir mangkat. Dan ini membawa kepada perang saudara antara Shahryar yang disokong Nur Jahan dengan Shah Jahan. Tetapi baginda bernasib baik kerana wazir Mughal ketika itu, Asaf Khan memilih menyokongnya. Asaf Khan bukan sekadar bangsawan tetapi kekanda Nur Jahan dan ayahanda mertua Shah Jahan.

Atas sebab itu, bagi mengekang pengaruh adindanya itu, Asaf Khan memenjarakan Nur Jahan. Tanpa sokongan bonda mertuanya itu, Shahryar mudah dikalahkan oleh Shah Jahan. Selepas menaiki takhta pada Januari 1628, adindanya itu dihukum bunuh bersama anak-anak Putera Khusrau dan sepupu-sepupu baginda. Kesemua hukuman ini dijalankan oleh Asaf Khan.

Di sebalik sikap pragmatiknya dalam mendapatkan takhta, itu tidak bermakna Shah Jahan tiada belas kasihan terhadap Nur Jahan. Walaupun dikenakan tahanan rumah, baginda memberi sejumlah besar wang kepadanya sebagai elaun perbelanjaan. Ini membantu bonda tirinya itu meneruskan pembinaan kompleks makam untuk ayahandanya, Mirza Ghiyas Beg di Lahore.

Selepas bergelar maharaja, Shah Jahan berdepan pemberontakan dan cabaran dari dalam dan luar negara. Tetapi itu tidak menghalangnya meneruskan dasar perluasan kuasa Mughal. Dalam dekad pertama pemerintahannya sahaja, Shah Jahan berjaya menakluk kerajaan-kerajaan Rajput di Baglana dan Bundelkhand di barat, kerajaan-kerajaan Bijapur dan Golconda (kedua-duanya wilayah di Deccan) di selatan serta kerajaan-kerajaan kecil di Kashmir dan Himalaya.

Begitupun, usaha baginda untuk mengakali Dinasti Safavid terutama di Balkh (Afghanistan) merupakan satu kegagalan. Selepas menakluk Kandahar pada 1638, Abbas II yang memerintah dinasti itu kemudiannya merampas semula kota itu 11 tahun kemudian. Sejak itu, semua usaha merampas Kandahar baik semasa era baginda dan penggantinya, Aurangzeb berakhir dengan kegagalan.

Tetapi Shah Jahan lebih bernasib baik dalam berdepan dengan Portugal. Sejak dekad 1630-an, kuasa Eropah itu sentiasa berusaha menggugat armada laut Mughal di Teluk Bengal. Malah, hati Shah Jahan lebih panas selepas mendapat tahu paderi-paderi Jesuit menculik dan memaksa golongan petani miskin menganut agama Kristian.

Lantas, pada September 1632, baginda menggerakkan ketumbukan Mughal ke Bandel di barat Bengal dengan wilayah tersebut jatuh dengan mudah. Garison Portugal yang berpangkalan di situ dikenakan hukuman setimpal atas tindakan mereka.

Tiga tahun kemudian, Shah Jahan mengeluarkan firman (perkataan lain untuk dekri) Gereja Agra yang diuruskan paderi Jesuit dirobohkan. Bagaimanapun, paderi-paderi Jesuit dibenarkan mengamalkan agama mereka dalam majlis-majlis tertutup. Mereka juga turut diingatkan agar tidak menyebarkan dakyah Kristian kepada warga Muslim dan Hindu Mughal.

Tetapi pencapaian paling penting dan signifikan berbanding penaklukan-ketenteraan yang dilakukan oleh Shah Jahan ialah legasi seni bina yang ditinggalkan baginda. Seperti nendanya Akbar, Shah Jahan turut memiliki minat yang mendalam terhadap seni bina.

Pencapaian seni bina Shah Jahan yang paling ulung sudah pasti Taj Mahal – yang dibina di antara tahun 1632 hingga 1653M. Ia merupakan lambang cinta hakiki baginda terhadap Mumtaz Mahal. Selain itu, Shah Jahan juga bertanggungjawab memperindahkan lagi Kubu Merah (Red Fort) di Agra dan membina banyak masjid termasuklah Masjid Jama, Masjid Wazir Khan dan Masjid Moti.

Selepas kemangkatan Mumtaz Mahal pada 1631, ia memberi kesan teruk kepada kesihatan baginda. Lantas, ini juga menjelaskan mengapa Shah Jahan jatuh gering pada 1658. Seperti mana Jahangir yang memilihnya sebagai pewaris takhta, pilihan Shah Jahan ialah putera sulungnya Dara Shikoh.

Namun begitu, pada masa sama, baginda juga sedar pilihannya tidak semestinya akan berjaya pada akhirnya. Hanya yang paling licik sahaja yang akan meraih takhta Mughal. Dalam hal ini, Dara tiada kelebihan kerana itu kelebihan yang dimiliki adindanya dan bakal maharaja Aurangzeb.

Dan ini terbukti menerusi kekalahan teruk baginda di tangan pakatan Aurangzeb-Murad Bakhsh di Samugarh pada 1658. Shah Jahan yang baru pulih cuba membantu tetapi terpaksa menyerah kalah selepas bekalan air untuk Agra dipotong oleh putera ketiganya itu. Selepas menaiki takhta sebagai maharaja, Aurangzeb meletakkan baginda dalam tahanan rumah di Kubu Agra dengan pemandangan menghadap Taj Mahal.

Dalam tempoh lapan tahun terakhir hayat baginda, Shah Jahan dijaga oleh puteri kesayangannya Jahanara. Menjelang hari-hari terakhir kemangkatan baginda, semua bangsawan wanita istana termasuk bonda tiri Jahanara, Akbarahadi Mahal diletakkan di bawah seliaan puterinya itu. Akhirnya, pada 22 Januari 1666, Shah Jahan kembali ke hadrat Ilahi.

Jahanara berharap Aurangzeb bersetuju untuk mengurniakan upacara pemakaman negara buat ayahanda mereka. Bagaimanapun, hasrat adindanya itu ditolak oleh baginda. Tetapi baginda tidak menafikan hajat ayahandanya itu dimakamkan bersebelahan bonda mereka yang tercinta, Mumtaz Mahal di Taj Mahal.

Kalau anda berminat dengan artikel sejarah Islam di India seperti ini, kami nak cadangkan pembelian judul terbaru kami, MUGHAL: MUTIARA ISLAM DI INDIA sementara ada diskaun terakhir ini. Beli di: https://bit.ly/MughalShopee

RUJUKAN

Szczepanski, K. (2019, 2 Oktober). Shah Jahan. ThoughtCo.

Mingren, W. (2019, 8 Ogos). Shah Jahan: Mughal Emperor, Creator of the Taj Mahal, Champion of Fine Cuisine. Ancient Origins.


Peristiwa Paling Ngeri Dalam Sejarah Gusti

Ramai dalam kalangan peminat-peminat gusti pada hari ini sekadar mengenali nama John Cena, Randy Orton dan Daniel Bryan. Nama-nama agung seperti The Undertaker, The Rock dan Stone Cold Steve Austin sekadar tinggal pada nama sahaja. Jika dilihat perlawanan-perlawanan membosankan kini, mustahil peristiwa 1998 dapat ditandingi

Peristiwa ini berlaku di Pittsburgh pada tanggal 28 Jun, 1998. Disaksikan lebih daripada 17,000 hadirin dan ramai lagi melalui media, ia mempunyai perlawanan terbaik dan terburuk dalam sejarah gusti antara Mankind (Mick Foley) dan The Undertaker. Jika trademark “Rest in Peace” ingin disebut, inilah satu-satunya perlawanan yang kata-kata itu menghampiri realiti.

Persengketaan Mankind dan The Undertaker sememangnya tidak lama dilupakan. Berkali-kali juga mereka bertembung. Tetapi pada tahun 1998, Mankind sekali lagi bertembung dengan gergasi dengan ketinggian hampir 215cm itu. Kali ini di dalam sangkar yang secara rasminya dikenali sebagai Hell in the Cell. Tetapi perlawanan Shawn Michaels bersama The Undertaker dalam Hell in the Cell pertama (juga kali pertama Kane keluar) sentiasa berlegar dalam fikiran Mankind. Beliau perlu idea untuk menundukkan kehebatan perlawanan itu.

Bersama Terry Funk, perbincangan mereka dibuai gurauan yang dinyatakan Mankind. Terry Funk berkata, “senang bagi dia (Undertaker) buang kau dari atas sangkar itu sudahlah.” Lalu Mankind membalas, “ya, betul – kemudian aku bangun semula dan dia buang aku lagi sekali.” Tetapi selepas beberapa lama, Mankind menjadi serius dan berkata, “aku rasa aku boleh buat.” Kegilaan ini dipersetujui The Undertaker sebelum perlawanan itu bermula.

The Undertaker benar-benar mencampakkan Mankind daripada bumbung sangkar Hel in the Cell pada ketinggian hampir 5 meter (6.7meter jika dilihat sudut kejatuhan). Mankind terjatuh diatas meja jurucakap Sepanyol, dan Jim Ross berkata, “Tuhanku! Tuhanku! Dia dah mati! Tuhan sebagai saksi, dia dah patah dua!” Jika diteliti kedudukan kamera, jelas kelihatan perkara ini sebenarnya tiada dalam skrip asal WWF. Semasa Mankind sedang jatuh, beliau sudah keluar daripada kerangka kamera dan beberapa lama selepas Mankind tidak bergerak dibawah meja yang hancur, The Undertaker berdiri di atas bumbung dengan raut wajah yang jelas kerisauan.

Video: http://tinypic.com/r/29pqk21/8

Terry Funk merupakan orang pertama yang tiba sebelum barisan doktor sampai, diikuti Vince McMahon yang benar-benar risau. Semasa Mankind diusung keluar, berlaku sedikit pergelutan dimana beliau bangun semula dan panjat sangkar dengan bahu yang terkehel untuk meneruskan perlawanan.

Tetapi apa yang berlaku seterusnya hampir membunuh Mankind. Undertaker memberikan chokeslam diatas bumbung sangkar itu… yang mematahkan pengikat-pengikat logam dan menyebabkan panel bumbung itu tercabut, sekaligus membuatkan Mankind jatuh SEKALI LAGI, kali ini tiada apa yang menghalang. Sekali lagi The Undertaker dibelenggu kerisauan, tetapi oleh kerana perwatakan, beliau terpaksa ikut aliran.

Video: http://tinypic.com/r/jh5zra/8

Semasa detik cemas waktu kejatuhan kedua, kerusi besi yang berhampiran terkena muka Mankind yang menyebabkan rahangnya pula terkehel. Mulut dan bibirnya berdarah teruk. Perlawanan itu diteruskan lagi. Tetapi kengerian perlawanan ini tidak habis lagi. Dalam 11 minit seterusnya, The Undertaker memberikan Mankind satu lagi chokeslam keatas ratusan paku payung di permukaan gelanggang. Sebelum itu, Mankind dihempap keatas paku payung itu.

Video: http://tinypic.com/r/2it29t0/8

Dan selepas menerima Tombstone Piledriver, The Undertaker muncul sebagai pemenang.

Selepas perlawanan itu, The Undertaker sendiri mengakui sangka Mankind sudah mati. Mankind sebenarnya pengsan seketika, pada masa Terry Funk turut ingat beliau sudah tiada kerana matanya ibaratkan mata ikan yang mati. Mankind berpendapat beliau selamat kejatuhan kedua kerana The Undertaker tidak berikan chokeslam yang sempurna dan juga permukaan gelanggang yang keras.

Dalam autobiografinya sendiri, Mankind (Mick Foley) menjelaskan tidak ingat semua peristiwa. Beliau mengarangkan karyanya berdasarkan pita rakaman yang beliau dapat. Isteri Mick Foley juga menangis semasa perbualan telefon (selepas perlawanan) antara mereka berdua, dan tangisannya membuatkan Mick Foley mempertimbangkan persaraan daripada dunia gusti.

Mick Foley pula sempat berjenaka bersama The Undertaker, “aku guna paku payung tak?” yang the Undertaker balas dengan keras, “tengok lengan kau, Mick!” Pada masa itulah Mick Foley sedar paku payung yang banyak ada di lengannya. Vince McMahon mengucapkan terima kasih keatas pengorbanan Mick Foley, tetapi membuatkannya berjanji agar “tidak akan buat benda-benda macam ni lagi.”

Walaupun karier perlawanan Mick Foley sebenarnya pendek, tetapi pengorbanan beliau telah mengabadikan namanya dalam senarai nama-nama agung WWF/E.


9 Pencapaian Sains Terbesar Abad Ini

Dikenali sebagai zarah Tuhan (infamously). dihipotesiskan wujud pada sekitar tahun 1960-an. Ditemui pada tahun 2012 dan menerima Hadiah Nobel pada tahun 2013. Zarah ini telah hampir melengkapi Model Piawaian (Standard Model) yang telah menjadi model blok ciptaan (building block model) alam ini. Sekiranya saintis menjumpai pembawa daya graviti, kita akan melengkapkan model tersebut dan menemui Theory of Everything.

Kajian sintetik hidupan bermula dengan objektif untuk mengkaji asal-usul hidupan serta sifat-sifatnya.

Saintis telah dapat mencipta hidupan buatan (mikroorganism) pada tahun 2010. Dengan kata lain, saintis telah sel buatan daripada sel hidup yang lain. Bayangkan sekiranya anda mempunyai tangan anda semula walaupun dah putus.

CRISPR ialah teknologi untuk mengubah gen dan DNA yang bertujuan untuk menjadikan kita kebal daripada sebarang penyakit. Juga menjadikan kita dapat beradaptasi dengan pelbagai persekitaran. Pada tahun 2018, pengubahan DNA telah dilakukan ke atas pasangan bayi kembar, dan hal itu menimbulkan kontroversi berkenaan etika.

Penggunaan CRISPR secara meluas di masa depan mungkin akan melahirkan manusia mutan seperti X-men dan seperti apa yang dijangka oleh Harari dalam Homo Deus (Manusia Dewa).

Gelombang ini ditemui pada tahun 2016, seterusnya membuktikan bahawa teori kenisbian (relativity) umum Einstein adalah benar. Ruang-masa merupakan satu fabrik entiti dan jisim jasad mempengaruhinya. Penemuan ini menerima Hadiah Nobel pada tahun 2017. Salah seorang penerimanya, Kip Thorne telah menjadi konsultan dalam filem ikonik Christopher Nolan, Interstellar.

Sekiranya berlaku getaran ruang masa yang kuat di sekeliling kita, tubuh badan kita akan distort dan jadi seperti maggie.

Buat pertama kalinya kita dapat mencerap lohong hitam, seterusnya membuktikan kewujudan lohong hitam pertama dunia.

AlphaGo telah menjadi puncak (pinnacle) terkini kepintaran (intelligence) A.I. apabila telah menewaskan Lee Sedol (kedudukan no.2 antarabangsa dalam permainan Go) pada tahun 2016.

Penerusnya, Alpha Zero telah menjadi A.I. terbaik kerana mampu menguasai permainan dan menjadi pemain catur dan Go terbaik dunia dengan belajar sendiri dalam tempoh yang singkat. Alpha Zero mengetahui apa yang tidak diketahui oleh manusia. A.I. ini belajar sendiri tanpa disumbat data-data permainan sebelum ini.

Google dan IBM telah mencipta komputer kuantum pada tahun 2019 yang mampu melakukan tugasan yang beribu kali lebih pantas berbanding mana-mana superkomputer di muka Bumi.

Pembangunan komputer kuantum akan mempercepatkan lagi penyelidikan manusia seterusnya melajukan lagi pembagunan teknologi.

Saintis telah dapat memanipulasi ingatan tikus dengan membuang atau menambah apa-apa bentuk memori yang tidak pernah dialaminya. Hal ini telah menghangatkan kajian untuk memanipulasi ingatan manusia, bertujuan untuk membantu mereka yang mengalami trauma dan PTSD.

Lebih 10 tahun yang lalu, kita telah menemui 400+ planet di luar sistem suria. Kini, kita telah menemui sekitar 4000+ planet. Paling signifikan ialah Proxima Centauri B yang berada di kedudukan untuk berhabitata dan berada hanya 4.2 tahun cahaya dari Bumi. Penemuan eksoplanet (planet di luar sistem suria) telah mendapat Hadiah Nobel pada tahun 2019.


Melayu Pribumi Asia Tenggara Dan Kenapa Mudah Menerima Islam?

Kesimpulan ringkas Prof Oppenheimer di dalam pembentangannya di Konferens Antarabangsa Kedah Tua tahun lepas adalah 86% Orang Asli terutamanya dari Melayu Proto adalah keturunan langsung manusia yang bergerak masuk ke penghujung Asia Tenggara sejak permulaan migrasi dari Afrika jutaan tahun lampau. Daripada itu ia berpecah membentuk kelompok Melayu moden yang memiliki sekitar 40% genetik sama. 40% ini merupakan pencairan hasil pergerakan berlapis-lapis dan berterusan Utara-Selatan dan Selatan-Utara antara Asia Tenggara dan Selatan China pada zaman neolitik.

Pergerakan ke selatan pula terbahagi dua, yakni pertama turun dari Selatan China ke Indo China, dan kedua dari Selatan China ke Taiwan dan menyebar ke Lautan Pasifik. Hubungan keduanya amat minimal dan pada pendapat saya bahasa Austronesia mungkin menyebar secara terpisah walaupun identikal. Dari kedua-dua pergerakan berbeza tersebut bermakna bahasa Taiwan tidak semestinya adalah yang tertua dan ia sepatutnya sama tua dengan yang turun ke Semenanjung-Sumatera-Jawa melalui Indochina, hanya bahasa induk dari Indochina itu lenyap lalu meninggalkan sela bahasa.

Menarik untuk diperhatikan bahawa pergerakan pesisir dari Selatan China ke Indo China dan berakhir di Jawa itu menjelaskan persamaan linguistik dan usia genetik antara beberapa geografi strategik sepanjang laluan tersebut yakni di Champa, Kelantan dan Jawa. Perhubungan minimal antara kedua-dua pergerakan Indo China dan Taiwan itu dapat diberikan contoh dengan kebudayaan Melayu Indochina yang berasaskan agrikultur padi(penanaman padi pertama di dunia adalah di Ban Chiang di Timur Laut Siam) manakala kebudayaan dari Taiwan berasaskan ramuan sago dan hasil bumi.

Perlu diperhatikan kewujudan rumpun ini di selatan China pra pembentukan ketamadunan Lembah Kuning menjadi leluhur kepada identiti barbarian selatan di sana yang kemudian sentiasa dikaitkan dengan kebudayaan Chu yang eksotik dan mistikal yang kemudian dicedok oleh masyarakat di lembah utara China.
Kemudian, berdasarkan artikel akademik baharu yang dikongsikan daripada Dr. Nasha, bentuk hierarki masyarakat Kepulauan Asia Tenggara dapat dibahagikan kepada dua yakni masyarakat yang berasaskan agraria di mana memerlukan struktur pengkelasan masyarakat yang kompleks manakala yang kedua masyarakat maritim yang hanya memiliki dua lapisan utama tanpa keperluan lapisan pertengahan – yakni dari lapisan pemungut komiditi terus sampai ke lapisan pemerintah. Corak yang kedua menjadi asas majoriti kerajaan awal dan klasik Melayu yang tidak memiliki sempadan tetap tetapi berdasarkan sistem thalasokrasi memonopoli ‘titik cerut’, kawasan pesisiran yang strategik.

Berdasarkan teori migrasi ke selatan Prof. Oppenheimer kelihatannya mungkin masyarakat Melayu awal wujud dalam kedua-dua corak atau menggabungkannya.

Corak yang pertama jika diperhatikan dengan bentuk pergerakan manusia sejak zaman neolitik dan menghampiri zaman besi menunjukkan masyarakat Melayu di Tanah Besar lebih cocok dengan peranan sebagai pengendali dan perintis kepada masyarakat, kebudayaan dan ketamadunan kompleks dan ciri-ciri mereka ini membuatkan mereka lebih hampir dan paling awal menerima pengaruh ketamadunan agraria Benua Kecil India. Corak kedua yang merupakan majoriti menjelaskan adalah tidak hairan apabila elemen Hindu-Buddha terhakis dengan senangnya di sebahagian besar kepulauan Melayu apabila Islam tiba kerana kemiripan sistem kemasyarakatan dan kebudayaannya yang lebih terbuka


Narconomic: Gerakan Ekonomi Bawah Tanah Berasaskan Dadah

Tom Wainwright ada menulis buku Narconomics, catatan beliau tentang potensi dan kesan ekonomi bawah tanah berasaskan dadah. Beliau juga pernah menulis tentang lain-lain kegiatan ekonomi berkaitannya seperti pelacuran, penjualan dan penculikan kanak-kanak serta peras ugut disekitar urusniaga dadah ini.

Skop penulisannya banyak berkisar tentang kartel-kartel dadah yang digeruni di California dan disertai kumpulan komuniti berasal dari El Salvador iaitu Mara Salvatrucha (MS-13), dan Calle 18. Kartel-kartel dikenali kerana kekejaman dan perang dadah antara mereka selain mudah dikenali kerana cacahan tatu di seluruh badan, dari kepala hingga kaki.

Selain California, beberapa negara seperti Kanada dan negara-negara Amerika Latin turut terkesan dengan pengaruh kartel ini, malah lebih parah lagi keadaannya di dalam penjara mereka. Kartel dadah ini ialah fenomena yang bermula sejak 80-an lagi. Kartel ini merekrut anak-anak dan remaja yang tidak memiliki dokumen sah, selain dilihat berseorangan kerana perpecahan dan desakan ekonomi keluarga masing-masing.

Tom Wainwright pernah menerangkan mengapa cacahan badan (tatu) dari kepala hingga kaki seorang anggota kartel dadah ini sangat penting.

1. Ia memastikan anggota ini senang dikawal dan mudah dikenalpasti.

2. Ia juga bermaksud sekiranya anggota ini mati dibunuh oleh penguasa, atau diseksa, dikelar dalam keadaan paling teruk sekalipum, cacahan seluruh badannya akan membantu pengecaman.

3. Ini lebih memudahkan balas dendam dan membuat head count tentang berapa ramai yang mati, ditangkap atau mungkin melarikan diri.

4. Ia memastikan anggota kartel yang bekerja untuk kartel ini, sukar mencari kerja lain. Ini akan memastikan bekalan dadah jalanan terus wujud dan memastikan kesetiaan anggota ini terjamin.

5. Anggota kartel veteran lebih mengetahui selok belok kawasan, operasi edaran dadah serta faham bagaimana kartel pesaing bekerja. Ia akan menjadikan mereka lebih setia pada kartel masing-masing.

6. Mereka boleh dikerah untuk melaksanakan lebih banyak kerja, namun dibayar gaji yang lebih murah. Ini kerana cacahan tatu seluruh badan menyebabkan anggota kartel tiada pilihan selain bekerja sebaik mungkin untuk kartel tersebut, kerana peluang untuk memperolehi kerja lain sudah tiada.

7. Cacahan tatu seluruh badan adalah demi kemegahan peribadi kerana berkhidmat untuk kartel. Setiap kartel dadah ini, contohnya Mara Salvathrucha (MS-13) atau Calle 18, hanya akan membenarkan seseorang itu menyertai mereka apabila membenarkan dirinya dicacah.

8. Ia adalah penjenamaan setiap kartel ini yang terhadap setiap anggotanya. Secara tidak langsung, cacahan tatu seluruh badan ini akan mengikat anggota tersebut sehingga mati untuk berkhidmat sepenuh jiwa dan raga demi kartel masing-masing.

*Gambar ialah anggota kartel, dipercayai anggota MS-13 di penjara El Salvador. Perhatikan cacahan “MS” pada badan mereka.


Betul Ke Zaman Mesir Purba Dah Ada Covid-19?

Dengan bertiangkan keyakinan yang tinggi terhadap gambar tersebut, maka terberanaklah persoalan ini. Benarkah?

TIDAK BENAR. Lukisan tersebut bukan mengaitkan KOBIT dan merujuk kepada ujian saringan (swab test) yang mana dilakukan pada zaman sekarang, tetapi yang SEBENARNYA, lukisan ini merujuk kepada ahli perubatan mata ataupun dipanggil sebagai Ophthalmologist yang merawat mata salah seorang pesakitnya.

Lukisan ini ditemukan di dinding salah satu makam di tapak ibukota kuno Dinasti Mesir Kuno Ke-19 (1292 SM-1189 SM) yang berada di Thebes. Makam tersebut kepunyaan wazir yang bernama Ipi.

Baik, ahli perubatan mata atau Opthalmologist pada zaman Mesir Kuno telah menemui pelbagai kaedah untuk merawat penyakit mata seperti chronic trachoma (trakoma) dan leukoma (glakoma). Penyakit Pterygium dan katarak mata juga dikaji, tetapi cara pengubatannnya tidak ditemui. Penyakit buta menjadi salah satu punca utama untuk para dokter di Mesir Kuno untuk mengkaji pelbagai penyakit mata yang lainnya.

Rawatan mata dalam lukisan ini dipanggil ‘couching’. Fungsinya untuk mengalihkan kanta mata yang mengalami katarak luar dari paksi penglihatan pesakit. Ada yang menggunakan jarum, dan ada yang menolak jatuh kanta mata pesakit ke belakang dengan hanya menggunakan jari.

Hasilnya, penglihatan pesakit lebih cerah kerana tiada halangan katarak di hadapan medan penglihatan tetapi masih kabur kerana berlaku aphakia (tiada kanta) yang menyebabkan imej tidak dapat difokuskan ke atas retina. Walaupun teknik ini ditemukan dalam rekod dari zaman Firaun lagi, hari ini teknik ini masih diamalkan di negara dunia ketiga.

Untuk pengetahuan tambahan, masyarakat Mesir memang terkenal dengan kemahiran ilmu perubatan yang mana mereka telah menemui dan melakukan pelbagai kaedah untuk mengubati masyarakat mereka daripada pelbagai penyakit.

Antara gulungan manuskrip (papyrus) yang mencatatkan pelbagai maklumat penting tentang langkah pencegahan dan pengubatan pada zaman Mesir Kuno adalah:

1. Gulungan Edwin Smith: Gulungan ini ditulis sekitar tahun 1660 SM, yang mana ia memuatkan tentang pembedahan dan kajian anatomi badan manusia. Ia dinamakan sempena nama Edwin Smith yang menemui gulungan ini di tapak Luxor pada tahun 1862.

2. Gulungan Ebers: Gulungan yang ditulis pada tahun 1550 SM dan ia dinamakan sempena nama George Ebers yang menemui gulungan ini di Thebes pada tahun 1872. Gulungan ini memuatkan pula tentang langkah pencegahan ketumbuhan, kaedah membuang ketumbuhan, sakit mental, langkah merancang keluarga, masalah kulit, masalah gigi, penyakit mata dan penyakit usus. Di dalam dokumen ini juga disertakan 700 jenis ubat untuk merawat penyakit tertentu.

3. Gulungan Kahun Gynaelogical: Ditulis pada tahun 1800 SM yang mana mengandungi ilmu perubatan untuk wanita. Dinamakan sempena nama tempat penemuannya di kota Lehun (Kahun) dan ia ditemui oleh Flinders Petrie pada tahun 1889.

Selain tiga gulungan di atas, terdapat juga gulungan Hearst (1450 SM) dan gulungan Berlin (1200 SM).

Daripada dokumen gulungan-gulungan inilah para ahli Egyptologi mampu mengetahui bagaimana langkah, kaedah dan rawatan yang dipraktikkan pada zaman tersebut. Selain gulungan-gulungan ini, lukisan yang terdapat di dinding makam juga menyumbang kepada pengumpulan maklumat terbabit dan salah satunya gambar lukisan pada dinding makam Thebes.

Baik, setakat itu sahaja pencerahan dan perkongsian ilmu yang ringkas pada hari Jumaat ini.


Macam Mana Nak Berfikir Seperti Sherlock Holmes?

Tidak kira versi Sherlock Holmes mana yang anda minati sama ada versi Robert Downey Jr, Benedict Cumberbatch (Sherlock) atau Jonny Lee Miller (Elementary), ada saja hujah yang dikeluarkannya itu membuatkan kita tertanya-tanya bagaimana detektif perunding dari Baker Street itu mengetahui semua maklumat ini. Tetapi jika meneliti sejarah penulisnya Sir Arthur Conan Doyle, Sherlock sebenarnya diinspirasikan daripada seorang pakar dari Hospital Diraja Edinburgh, Joseph Bell.

Bagi pakar neurologi Andrew Lees, tidak lama selepas dia memulakan kerjayanya di University College Hospital di London, salah seorang daripada anggota pengurusan hospital memberinya senarai bahan bacaan yang aneh iaitu keseluruhan siri Sherlock Holmes yang dikarang oleh Conan Doyle. “Apa kejadah dia bagi aku senarai ini?” getus Lees dalam hati. Rupa-rupanya, ia merupakan satu cara halus bagi mana-mana pihak walaupun mempunyai kepakaran dalam bidang masing-masing untuk berfikir dan meneka secara rasional.

Menurut Lees, semua sedia maklum watak Sherlock diinspirasikan oleh Bell ditambah dengan latar belakang Conan Doyle sendiri sebagai doktor. Tetapi apabila kisah Sherlock dikembangkan, dia mengesyaki penulis terkenal itu turut menjadikan doktor-doktor lain sebagai inspirasi sama ada kepada watak protagonis fiksyennya itu atau sebagai asas cerita menarik. Salah seorang daripada mereka ialah pengarang Bible of Neurology, William Gowers. Gowers bukan orang lain di mata Conan Doyle kerana mereka berdua berkongsi rakan yang sama iaitu penulis Rudyard Kipling.

Gowers selalu mendidik para pelajarnya bahawa diagnosis bukan bermula bila pesakit mengadu simptom-simptom yang dialami mereka tetapi bermula bila mereka melangkah masuk ke dalam bilik pemeriksaan. Salah satu daripada demonstrasi klinikalnya direkodkan dan diterbitkan di bawah tajuk A Clinical Lecture on Silver and Syphilis.

Dalam demonstrasi itu, beliau berkata, “Adakah anda memerhatikan pesakit bila mereka memasuki bilik? Jika anda tidak melakukannya, anda seharusnya melakukannya. Salah satu tabiat yang harus dimiliki dan tidak patut dibuang ialah memerhatikan pesakit bila memasuki bilik terutama dari segi tubuh badan dan gaya berjalannya. Jika anda memerhatikannya, anda pasti perasan dia berjalan tempang dan anda juga akan terkejut melihat apa yang mengejutkan anda – sedikit perubahan warna pada wajahnya.”

Menariknya, analisis sebegini dilihat hampir sama dengan kesimpulan logik yang dibuat Sherlock walaupun berpandukan petunjuk yang kabur. Anda boleh lihat dua contoh di bawah:

Perkara-perkara yang nampak remeh kadangkala boleh menjadi kunci kepada sesebuah diagnosis. Atau dalam kes Sherlock Holmes, kunci kepada penyelesaian kes jenayah. Ini ditekankan Conan Doyle dalam A Case of Identity. Kedua-dua Gowers dan Sherlock turut memberi amaran sebarang tekaan atau kesimpulan logik yang dibuat mestilah bersifat objektif dan bebas daripada unsur prejudis.

Ini kerana menurut Gowers, apabila tekaan atau kesimpulan yang dibuat dipengaruhi oleh prejudis terutama dalam kes penyakit baru, ia bakal merosakkan diagnosis yang dibuat sekaligus menambah lebih banyak mudarat kepada pesakit.

Tambah beliau, kes-kes penyakit baru yang tidak diketahui seharusnya dilayan secara objektif kerana ini membolehkan pakar-pakar perubatan menganalisis semua faktor yang ada termasuk yang paling remeh bagi mendapatkan diagnosis yang tepat. Atas sebab itulah, perkara ini ditekankan oleh Conan Doyle menerusi teguran yang dibuat Sherlock terhadap regunya, Dr John Watson dalam A Scandal in Bohemia.

Dan kedua-duanya juga boleh menganalisis sesebuah kes secara berundur dengan menganalisis semua cara yang membawa kepada penyakit (Gowers) atau pembvnvhan (Sherlock). Dan ini menimbulkan salah satu kenyataan Sherlock yang terkenal, “Bila engkau menghapuskan perkara yang mustahil, apa saja tinggal, walaupun dianggap tidak mungkin, itulah kebenaran.”

Tetapi satu perkara paling penting semua orang termasuk pakar-pakar boleh belajar ialah kemampuan mengenali kesilapan diri sendiri. Gowers mengakui memang seronok bila kesimpulan dibuatnya betul tetapi bila kesimpulan yang dibuat salah, maka ia jauh lebih berguna.

Ini kerana bila kita mengakui kesilapan sendiri, kita akan memastikan apa saja bentuk prejudis atau bias yang mempengaruhi kesimpulan yang dibuat tidak diulangi pada masa akan datang. Sherlock sendiri mengakui, “Aku mengaku aku kadang-kadang buta macam mole tetapi lebih baik untuk belajar sesuatu biarpun lewat daripada tidak belajar apa-apa.”

Nilai rendah diri yang dimiliki Gowers dan Sherlock merupakan kunci untuk menewaskan ‘sumpahan kepakaran’ yang membelenggu ramai orang termasuk kelompok yang berbakat dan mempunyai kepakaran. Saintis neuron kognitif Itiel Dror dari University College London sudah banyak kali merekodkan pakar-pakar dalam bidang perubatan dan sains forensik membenarkan unsur bias mempengaruhi kesimpulan dan tindakan mereka termasuk dalam situasi hidup dan m4ti.

RUJUKAN:

Robson, David. (2016). What Sherlock Holmes taught us about the mind. BBC Future. https://www.bbc.com/future/article/20160107-what-sherlock-holmes-tells-us-about-the-mind


Wujud Ke Kes R0gol Dalam Perkahwinan Di Negara Ini?

1. Seksyen 375A kanun keseksaan. Diwujudkan sekitar 2007. Lepas UN CEDAW comittee saranka nputrajaya jadikan r0gol dalam perkahwinan sebagai jenayah.

2. 375A any man who during the subsistence of a valid marriage causes hurt or fear of death or hurt to his wife or any other person in order to have sexual intercourse with his wife shall be punished with imprisonment for a term which may extend to five years.

3. Tetapi terdapat satu masalah. 375A tidak memasukkan bahawa elemen persetujuan isteri adalah satu kemestian. Minimum penjara juga tiada. Hukuman maksimum 5 tahun tetapi tiada jumlah minimum. Tambahan lagi, tiada kes yang berjaya didakwa dan disabitkn. Setakat 2018 hanya ada 1 kes sahaja.

4. Jadi bagaimana kita hendak mengetahui dapatan mahkamah tetang hal ni? Terpaksa kita rujuk bagaimana negara lain memutuskn adanya ‘marital r4pe’ atau tidak.

5. Sayangnya dalam kes kes common law. Perkahwinan dianggap sebagai satu bentuk persetujuan untuk melakukan perhubungan secara sukarela. Melainkan satu petition perceraian telah difailkan, melakukannya secara paksa dianggap r0gol, manakala sesetengah kes dianggap bukan r0gol.

6. Maka malaysia yang undang-undangnya dipengaruhi common law sedikit sebanyak merujuk kepada common law dapat membuat keputusan kerana ketiadaan kes sebegini di Malaysia.

7. Tidak boleh istilah paksa kerana dalam hubungan intim adalah perlu kepada sukarela menikmati kenikmatan. Isteri tidak boleh menolak tanpa sebarang alasan munasabah apabila suami berkehendak hubungan tersebut

8. Sekiranya tiada sebarang alasan yang munasabah, maka di sini kebiasaanya wujudnya bibit-bibit nusyuz (enggan mentaati perintah atau permintaan suami yang sah di sisi syarak). Jika pihak isteri gagal membuktikan bahawa menolak hubungan tanpa sebarang alasan munasabah, maka sabitan nusyuz berkemungkinan besar diputuskan.

9. Perkara ini juga pernah dijawab semasa siding dewan rakyat oleh bekas Menteri, Mohd. Hanipa Maidin selepas ditanya oleh Maria Chin Abdullah.

Artikel dinaikkan atas kebenaran penulis artikel ini, peguam Hafidzah Hassan.


Pemegang Kunci Gereja Paling Suci Kristian Adalah Orang Islam

Nabi Isa (as) amat disayangi populasi Yahudi marhaen di Jerusalem. Namun kerja dakwah baginda telah mengundang kebencian dalam kalangan agamawan, terutamanya pembesar yang menganggotai sebuah majlis dipanggil Sanhedrin.

Jerusalem pada ketika itu berada dibawah kedaulatan Rom. Bidangkuasa pentadbiran empayar memberikan autonomi undang-undang dalam hal ehwal keagamaan. Jadi Sanhedrin terketar-ketar tangan mahu merejam Isa (as) sampai mati. Bukannya mereka tidak cuba.

Berkali-kali mereka cuba, tetapi baginda terlepas. Namun Sanhedrin tahu, jika apa-apa terjadi barangkali rakyat marhaen akan marah. Jadi mereka meminta bantuan pentadbiran Rom yang dipimpin Pontius Pilate.

Kisahnya senang saja. Sanhedrin mendakwa Isa (as) mencabuli hukum Sabbath, cuba memusnahkan Kuil Yahudi, mengamalkan sihir, menghalau hantu dengan bantuan syaitan dan mendakwa diri sebagai al-Masih.

Tetapi semua dakwaan ini tidak relevan dalam pancaindera Rom… melainkan satu-satunya justifikasi iatu apabila Isa (as) mendakwa diri baginda Raja Yahudi.

Apabila dibicarakan, Pilate memang mahu membebaskan baginda (Klein, 2019). Tetapi para Yahudi (barangkali perkakas Sanhedrin) menjerkah, “kalau kau bebaskan dia, kau bukan sahabat Caesar: sesungguhnya barangsiapa yang melantik diri sebagai raja telah belot terhadap Caesar.”

Jadi Pilate pun tiada pilihan selain menjatuhi hukuman salib. Sanhedrin dapat apa yang mereka impikan. Mereka baling batu dan menyembunyikan tangan.

Dan Isa (as) menurut agama Kristian wafat di tiang salib, kemudian dikebumikan dan bangkit semula daripada kewafatan untuk berangkat ke syurga. Itulah naratif keagamaan di sisi Kristian yang penting untuk difahami sebagai mukadimah.

Minggu Yang Sangat Suci (Perspektif Kristian)

Baginda (as) dibawa ke sebuah tempat yang dipanggil Golgotha dalam perkarangan Jerusalem. Dan di sini baginda (as) ditambat sebelum menjalani hukuman selama enam jam di hadapan ibundanya sendiri.

Sepanjang perjalanan, baginda (as) dipukul begitu zalim. Dan selepas wafat, setitis air daripada langit membawa laknat begitu dahsyat dalam bentuk gempa yang menghancurkan banyak bangunan di Jerusalem sampai Sang Iblis sendiri dilaporkan melolong dalam ketakutan.

Akibat kehancuran ini (dan siri kehancuran angkara peperangan yang berterusan), lokasi Golgotha hilang selama beberapa dekad. Apabila Constantine the Great memeluk agama Kristian, pentadbiran Rom bergegas menjejak Golgotha.

Dan mereka terjumpa sebuah makam dengan salib usang. Mereka berpendapat bahawa baginda (as) pernah dikebumikan di sini (sebelum kebangkitan untuk berangkat ke Syurga).

Lalu Constantine menghancurkan semua unsur keagamaan Jupiter (terutamanya sebuah kuil besar) untuk membina sebuah gereja yang menjadi Gereja Makam Suci (Romey, 2016).

Pemegang Kunci Sebuah Gereja Suci

Enam bulan Ayahanda Sophronius cuba mempertahan Jerusalem yang dikepung Abu Ubaidah. Namun pada April 637, beliau menerima kenyataan dan bersetuju untuk menyerahkan Jerusalem.

Namun beliau menetapkan satu syarat: hanya akan menyerahkan keapda Khalifah Umar sahaja. Sebaik sahaja berita sampai, Umar tidak membuang masa. Beliau terus bergerak ke Jerusalem untuk menerima kota tersebut.

Bagi sesetengah pihak, ia merupakan tautan hormat antara dua pemimpin. Bagi satu lagi pihak, Umar tidak mahu melengahkan tanda kiamat.

Berjaya menakluki Jerusalem, beliau berdepan dengan satu kesukaran: amanah Gereja Makam Suci. Setelah mempertimbang, Umar bersetuju untuk menyerahkan kunci ini kepada Keluarga al-Nusaibah yang dikatakan mempunyai pertalian kekeluargaan dengan baginda nabi sendiri. Al-Nusaibah tidak melacurkan amanah ini.

Mereka menjaga Gereja Makam Suci sampailah Jerusalem jatuh pada tangan Angkatan Salib. Apabila Salah ad-Din mengambil Jerusalem, amanah ini dikembalikan kepada keluarga sama.

Dan legasi ini dibiar berterusan sampai Uthmaniyah pula berkuasa di bumi ini. Katanya Keluarga Judeh pernah menerima pelantikan daripada Salah ad-Din.

Lalu enggan mencemarkan keadaan, Uthmaniyah menyerahkan kunci kepada al-Judeh pula (tetapi satu-satunya pihak akan menggunakan kunci ini adalah al-Nusaibah sahaja). Bermakna al-Judeh sekadar memegang kunci tanpa perlu berbuat apa-apa.

Dalam zaman moden ini, pemegang kunci ini menjadi suatu simbol kebudayaan. Mereka akan menyerahkan kunci kepada semua gereja sedia ada… tetapi kunci wajib dikembalikan kepada mereka.

Walaupun Israel sudah mengambil alih Jerusalem secara de facto, amanah kunci masih dipegang dua keluarga ini… dan takkan sesekali boleh diusik, sesungguhnya ada kontrak yang menokhtahkan hak mereka sehingga kiamat (Liebermann, 2016).

RUJUKAN:

Klein, C. (2019, Mac 6). Why Did Pontius Pilate Have Jesus (ditapiskan)? History.

Liebermann, O. (2016, Mac 27). Two Muslim families entrusted with care of holy Christian site for centuries. CNN.

Romey, K. (2016, Oktober 31). Unsealing of Christ’s Reputed Tomb Turns Up New Revelations. National Geographic.


Jauhar – Amalan Membakar Diri Bila Ditawan Musuh

Saat pep3rangan sememangnya detik yang amat menghibakan buat masyarakat kebanyakan. Kaum lelaki lazimnya dibunuh tanpa belas kasihan, kanak-kanak dijual sebagai hamba, sambil kaum wanita pula dir0gol lalu dibvnuh, atau kadangkala diambil oleh musuh sebagai pelampias serakah. Demi menghindarkan takdir sebegini menimpa ratu dan wanita kehormat mereka, golongan Rajput mengembangkan satu budaya yang disebut sebagai Jauhar.

Walaupun jauhar sering dikaitkan dengan amalan sati (wanita memb4kar diri sendiri bagi mengiringi pemergian suami), terdapat beberapa perbezaan ketara antara keduanya. Jauhar hanya dilakukan pada waktu-waktu perang dan tidak hanya melibatkan kaum wanita, akan tetapi turut dilakukan oleh kanak-kanak semasa si suami atau ayah masih lagi hidup. Jauhar juga hanya diamalkan apabila tentera-tentera Rajput tidak mempunyai sebarang harapan untuk memenangi pep3rangan.

Jauhar, yang melibatkan kaum wanita memb4kar diri bersama anak-anak sambil mengenakan pakaian kahwin, kebiasaannya dilakukan pada waktu malam dengan diiringi oleh mantra-mantra Veda yang dibaca oleh pendeta-pendeta Brahmin. Kemudian keesokan paginya, kaum lelaki Rajput pula melakukan satu upacara yang dipanggil sebagai Saka; di mana sesudah mandi, mereka akan memakai pakaian berwarna kuning cempaka lalu menyapu abu isteri dan anak-anak pada dahi, dan kemudian meletakkan daun tulsi pada lidah. Setelah itu, mereka akan keluar ke medan untuk menghapuskan atau dihapuskan musuh.

Walau bagaimanapun, jauhar dan saka tidak pernah dilakukan semasa mereka memerangi penganut Hindu yang lain, seperti Marathas, memandangkan mereka dilayan dengan baik walaupun kalah perang. Kononnya lagi, beberapa kali juga Rajput meminta damai daripada Mughal setelah lama berperang dan permohonan tersebut diperkenan. Namun setelah menyerah diri, keluarga Rajput dibunuh oleh tentera-tentera Mughal. Pengkhianatan sebegini didakwa menjadi punca amalan jauhar dan saka diperkenal dan diamalkan oleh Rajput.

Antara contoh pengamalan jauhar yang paling masyhur dalam sejarah India berlaku pada tahun 1303 di Kubu Chittorgarh. Kubu tersebut merupakan salah sebuah kubu terbesar di sub-benua itu dan ia terletak di barat laut India. Kubu Chittorgarh dipercayai dibina oleh raja-raja Moris (Maurya) pada kurun ke-7 Masehi dan pemilikannya bersilih-ganti seiring peredaran zaman.

Pada kurun ke-12 atau ke-13 Masihi, ia jatuh ke tangan Dinasti Sisodia yang memerintah Kerajaan Mewar. Memasuki tahun 1303, kubu tersebut ditadbir oleh Rana (raja) Rawal Ratan Singh, suami kepada Rani Padmini. Pada tahun itu jugalah, Alauddin Khilji si sultan Delhi mengepung Kubu Chittorgarh.

Menurut puisi epik Padmavat dari kurun ke-16 yang memerihalkan secara rinci tentang pengepungan berkenaan, Alauddin Khilji kononnya menerima khabar tentang kejelitaan Rani Padmani dan berhasrat mahu mengambilnya sebagai salah seorang gundik yang membarisi harem istananya.

Oleh kerana itu, beliau pun menghentikan kepungan ke atas Kubu Chittorgarh lalu menghantar utusan kepada Rana dengan membawa pesanan bahawa beliau bersedia untuk tidak mengapa-apakan kubu tersebut jika diberi peluang menyaksikan kejelitaan Rani dengan mata kepalanya sendiri.

Permohonan itu dipersetujui dan Alauddin Khilji pun memasuki kubu tanpa membawa senjata. Beliau melihat sosok jelita Rani Padmini menerusi cermin. Sesudah puas menatap wajah indah itu, beliau pun diiring pulang ke khemah oleh Rana. Pada waktu itulah, Rana diserang hendap dan ditangkap oleh tentera-tentera Alauddin.

Syarat tersebut dipersetujui. Dengan licik, Rani menyembunyikan beberapa orang pahlawan Rajput yang lengkap bersenjata di dalam setiap tandu yang mengangkut setiap 700 orang wanita tersebut. Menerusi helah itu, beliau berjaya menyeludup ribuan orang pahlawan (termasuk pengangkut tandu) ke dalam kem Alauddin Khilji sekaligus menyelamatkan Rana.
Berita tersebut sampai ke pengetahuan Rani.

Lantas, beliau pun mengatur rancangan untuk menyelamatkan suaminya. Kepada Alauddin beliau nyatakan kesudian untuk menyertai haremnya, dengan syarat beliau diberi izin untuk ditemani oleh 700 orang wanita, sesuai dengan kedudukannya sebagai seorang ratu.

Pun begitu, pertempuran dahsyat berlangsung di luar Kubu Chittorgar lalu mengorbankan pahlawan-pahlawan Rajput, termasuk Rana sendiri. Dek kerana enggan menyerah diri kepada Alauddin Khilji, Rani Padmini bersama kaum wanita dan kanak-kanak semuanya melakukan jauhar, sambil kaum lelaki yang masih bernyawa pula melakukan saka pada keesokan pagi.

Kubu Chittorgarh sempat menjadi saksi kepada dua lagi pelaksanaan jauhar yang meruntun hati; pertama semasa pengepungan yang dilakukan oleh Bahadur Shah pada 1535, dan yang kedua sewaktu Akbar mengepung kubu tersebut pada 1567/8. Apapun, pelaksanaan jauhar yang paling masyhur adalah pada tahun 1303, yang melibatkan kisah keberanian Rajput, kelicikan Rani Padmini, dan pengkhianatan Alauddin Khilji.

TERJEMAHAN:

Wu Mingren. (29 Mac 2015). Jauhar – The History of Collective Self Imm0lation during War in India. Ancient Origins. https://www.ancient-origins.net/history/jauhar-history-collective-self-imm0lation-during-war-india-002837


S*mb*lihan Berdasarkan Syarak

P3ny3mb3lih4n haiwan menurut syariat Islam adalah bertujuan untuk mem4tikan haiwan darat yang halal dimakan menurut kaedah yang tertentu. Proses s3mb3lihan juga bukan sahaja dianjurkan dalam agama Islam sahaja, tetapi terdapat juga dalam agama lain seperti Judaism (Yahudi).

Menurut syariat Islam terdapat 3 kaedah s3mb3lihan yang dibenarkan,iaitu s3mb3lihan secara, An-Nahru, Ad-Dzabhu dan Al-‘Aqru.

1) (النحر ) An Nahru

Kaedah mem4tikan haiwan darat yang halal dimakan dengan
menikam pangkal leher haiwan yang berleher panjang(dalam mazhab Syafi’iy,khusus
bagi unta sahaja) bagi memutuskan merih (salur makanan) dan halkum(salur
nafas), dengan keadaan unta tersebut berdiri di atas 3 kakinya dan kaki kiri
hadapan unta itu diikat agar unta mudah rebah selepas proses An Nahru selesai.

2) (الذبح) Adz-Dzabhu

Kaedah lazim mem4tikan haiwan darat yang halal dimakan
dengan memotong pada pertengahan ataupangkal leher dan memutuskan merih serta
halkum.

3) (العقر) Al-‘Aqru

S3mb3lihan dengan cara Al ‘Aqru merupakan cara s3mb3lihan di
luar kebiasaan apabila haiwan buruan atau ternakan tidak dapat disembelih
dengan cara biasa,maka dibalingkan objek atau senjata tajam semisal
panah,lembing dan sebagainya dengan niat untuk mem4tikan haiwan tadi.

Dalil s3mb3lihan Al ‘Aqru:

Dari Sayyiduna Rafi’ bin Khudaij katanya; “Kami memperolehi
unta dan kambing (sebagai

rampasan perang) Dan dalam riwayat yang lain menyatakan
bahawa bersama-sama kumpulan itu, terdapat seekor kuda melalui tempat itu dan
menyebabkan seekor daripada unta tawanan itu terperanjat dan terus lari.
Lantas, unta itu dipanah oleh seorang lelaki dan menyebabkan ia m4ti.

Maka bersabda Rasulullah
:Di kalangan binatang ini, terdapat juga

yang liar, sebagaimana binatang yang lain. Justeru, kepada
binatang yang bertindak demikian, lakukanlah sebagaimana binatang liar yang
lain.” (Riwayat Imam Muslim)

Alat yang digunakan untuk s3mb3lihan jenis ini mestilah dari
alatan tajam yang akan melukakan serta mengalirkan d4r4h dari tubuh haiwan
tersebut dan bukan dari jenis tumpul yang m3mbunuh haiwan tersebut dengan
hentaman seperti batu,peluru penabur dan sebagainya.Demikian juga seandainya
anak panah yang dihalakan tersasar dan memukul atau menyebat haiwan tersebut
dengan batangnya dan bukan melukakan dengan matanya maka ia tidak halal dimakan
sekiranya haiwan itu m4ti.

Memadai sebelum panah/peluru/senjata dilepaskan, p3ny3mb3lih
menyebut nama Allah dan sekiranya tembakannya mengenai haiwan itu dan langsung m4ti,
maka halal haiwan tersebut. Sekiranya tembakannya hanya mendatangkan cedera sedang
haiwan itu masih ada hayat mustaqirrah maka hendaklah disembelih seperti biasa
sebelum daripada ia m4ti, jika tidak, ia tidak halal dimakan.

Berikut merupakan gambar rajah bahagian tubuh haiwan yang
terlibat dalam proses s3mb3lihan.

Menurut mazhab Syafi’iy, bahagian yang wajib dipotong ketika
s3mb3lihan hanyalah Merih dan Halkum, sedangkan dua pembuluh d4r4h utama di
samping kedua salur tersebut hanya dihukumkan sunat sahaja untuk diputuskan dan
tidak akan menjejaskan sahnya s3mb3lihan sekiranya tidak diputuskan.

S3mb3lihan memiliki rukun-rukun yang tertentu serta syarat
sah yang akan memastikan haiwan yang disembelih tadi benar-benar halal untuk
dimakan.

Rukun-rukun s3mb3lihan adalah seperti berikut:

Syarat Sah S3mb3lihan

1) Haiwan S3mb3lihan

– Haiwan darat yang halal dimakan

– Haiwan masih hidup, iaitu masih diyakini berada dalam keadaan hayat mustaqirrah ketika s3mb3lihan

2)  P3ny3mb3lih

– Mestilah seorang Muslim atau Ahli Kitab

Berkenaan dengan takrif Ahli Kitab,Persidangan Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-14 yang bersidang pada 14 Julai 1977 yang memutuskan bahawa takrif Kafir Kitabi ialah orang Yahudi atau Nasrani adalah seperti berikut:

– Yang berketurunan Nabi Yaakub jika tidak diketahui datuk neneknya memeluk agama itu selepas dinasakhkan (dibatalkan) oleh agama yang berikutnya seperti agama Yahudi dinasakhkan oleh agama Nasrani dan agama Nasrani dinasakhkan oleh agama Islam; ATAU

– Yang bukan berketurunan Nabi Yaakub jika diketahui datuk neneknya memeluk agama itu sebelum dinasakhkan

– Berakal, tidak sah s3mb3lihan seorang yang gila.

– Berniat hendak melaksanakan s3mb3lihan ketika menyembelih

3) Alat S3mb3lihan

Selain daripada mematuhi segala syarat sah s3mb3lihan, p3ny3mb3lih juga hendaklah menjaga adab-adab s3mb3lihan demi kebajikan haiwan yang akan disembelih seperti:

P3ny3mb3lih4n secara syarak sebenarnya terbukti lebih bersikap perikemanusiaan terhadap haiwan kerana dapat mem4tikan haiwan dengan lebih cepat dengan cara yang paling kurang menyakitkan kerana bekalan oksigen serta d4r4h ke otak dihentikan sekaligus apabila salur nafas dan pembuluh d4r4h utama diputuskan ketika s3mb3lihan, menyebabkan reseptor kesakitan tidak mampu menghantar isyarat secara terus menerus kepada otak. Bahkan proses mengalirkan d4r4h keluar dari tubuh haiwan ketika s3mb3lihan juga dapat menjamin mutu daging serta mengelakkan pencemaran mikroorganisma dan bakteria.

RUJUKAN:


Kenapa Zombi Malaysia Sangat Perlahan?

Di Malaysia, filem berasaskan zombi sangat sukar mendapat tempat di hati masyarakat. Setakat hari ini, kita hanya memiliki beberapa sahaja filem zombi tempatan iaitu Zombi Kampung Pisang, Kl Zombi, Antidot, Zombitopia dan Belaban Hidup.

Antara kesemua filem tersebut, Zombi Kampung Pisang yang bergenre kelakar-seram dianggap sebagai filem zombi terbaik negara.

Perasan tak dalam filem itu, zombi bergerak dengan sangat perlahan. Buktinya watak Mat Karan dan Derih sudah dua kali dikepung oleh zombi tetapi masih lagi tidak dikokak.

Cuba bayangkan jika Mat Karan dan Derih berada dalam filem Alive dan World War Z, pasti awal-awal lagi mereka sudah dikokak dek zomba.

Persoalannya sekarang kenapa zombi Malaysia sangat perlahan?

Mungkin ada yang cakap kita hanya mengadaptasi perwatakan zombi daripada negara Eropah. Sebenarnya, pergerakan zombi yang sangat perlahan iaitu ada kaitan dengan budaya kita iaitu membuang masa dan suka berehat.

Sebagai contoh dalam filem Zombi Kampung Pisang, kita dapat melihat segerombolan zombi hanya melepak dan berbual kosong sahaja.

Antaranya adalah watak Pak Munawer suruh para zombi undi dirinya sebagai pemimpin ketika sembang kosong.

Ditambah pula beberapa zombi jantan ada buat bunyi tikus ketika zombi betina sedang berjalan dihadapannya.

Selain itu, kita juga dihidangkan dengan zombi yang suka merempit. Mereka tiada langsung inisiatif untuk mengkokak baki beberapa manusia lagi sebagai mana zombi dalam World War Z yang berusaha memanjat tembok.

Jadi senang cerita pergerakan zombi Malaysia begitu perlahan itu adalah refleks kepada sikap kita yang gemar melepak dan membuang masa.

Buktinya hari ini kita boleh melihat budaya melepak semakin membarah dalam masyarakat Malaysia. Lihat sahaja di kedai mamak, terdapat beberapa kumpulan pemuda yang duduk di situ hampir 3 ke 4 jam hanya untuk menikmati permainan atas talian.

Sepatutnya mereka boleh gunakan masa tersebut untuk aktiviti yang lebih bermanfaat. Namun kita tak boleh salahkan mereka kerana budaya melepak itu sendiri menunjukkan institusi keluarga, masyarakat dan kerajaan telah gagal.

Keluarga seharusnya menyediakan persekitaran rumah yang selesa bagi membolehkan anak muda kekal di rumah. Masyarakat boleh mengadakan pelbagai acara bagi menarik anak muda aktif dalam aktiviti kemasyarakatan.

Kerajaan pula perlu menyediakan kemudahan infrastruktur seperti futsal dan gim terbuka untuk digunakan oleh anak muda. Namun, kita hampir gagal menyediakan kesemuanya.

Bila sudah gagal, maka makin bercambahlah masalah sosial seperti rempit yang dipaparkan dalam Zombi Kampung Pisang.

Tambahan pula, kita sangat dikenali dengan budaya “OTW” iaitu satu pesanan yang menandakan kita sudah lewat. Itu belum cerita lagi tentang kaunter perkhidmatan yang ada 10 tapi buka 3 sahaja sehingga menyebabkan urusan kita terganggu dan sangat lewat.

Tapi betul ke membuang masa dan suka berehat adalah sebahagian daripada budaya kita?

Menurut Godinho Eredia orang Melayu hanya menggunakan waktu terluang untuk bersenang-lenang.

Frank Swettenham pula menyatakan orang Melayu suka membuang waktu kerana faktor geografi. Hal ini kerana orang Melayu lebih gemar menjala ikan dalam masa yang lama untuk mendapatkan banyak hasil. Sepanjang tempoh menunggu hasil itu, orang Melayu hanya berehat sahaja.

Pendapat lain ada mengatakan lelaki Melayu hanya menangkap ikan, memburu di hutan dan membajak di sawah milik sendiri sahaja. Perempuan Melayu pula hanya tahu duduk di rumah sambil menyiang ikan dan menumbuk padi sahaja. Itu dijadikan sebagai alasan bahawa orang Melayu memang sangat malas.

Sebenarnya itu bukanlah sifat malas kerana Syed Hussein Al-Attas berpendapat, orang Melayu tidak gemar bekerja di ladang orang lain kerana mereka miliki ladang sendiri. Pada kaca mata British, itulah adalah sifat malas dan ditambah pula upah yang diterima amat rendah.

Kesimpulannya, jika berlaku zombi apocalypse dan penularannya berasal dari kawan anda yang gemar gunakan perkataan “otw”, usah khuatir kerana mungkin zombi itu bergerak dengan sangat perlahan.

Jadi kita miliki banyak masa untuk lari menyelamatkan diri.

RUJUKAN:

Al-Fatihah Md Adnan & Normaliza Abd Rahim. (2014). Kritikan sosial dalam filem Melayu; Zombi Kampung Pisang. Journal of Business and Social Development, 2(2), 62-73. Dipetik daripada https://jssm.umt.edu.my/wp-content/uploads/sites/53/2014/11/7.pdf

Azizi Yahaya, Amir Hamzah Abdul & Sharifudin Ismail (2010) Budaya lepak di kalangan remaja: Implikasi kepada pembentukan institusi keluarga Melayu. pp. 1-9. Dipetik daripada http://eprints.utm.my/id/eprint/10442/1/BUDAYA_LEPAK_DI_KALANGAN_REMAJA_DI.pdf

Fatin Nadhirah Binti Muhamad Anuar Loh. (2021). Analisis kritikan sosial dalam filem Melayu: Zombi Kampung Pisang. Tesis. Universiti Malaysia Kelantan. Dipetik daripada http://umkeprints.umk.edu.my/11785/1/FATIN%20NADHIRAH%20BINTI%20MUHAMMAD%20ANUAR%20LOH.pdf

Syed Hussein Al-Attas. (1989). Mitos pribumi malas. Kuala Lumpur: Dewan Bahasa Dan Pustaka.


Bra Paling Tua Di Dunia Ditemui

Brassiere.

Ya, umumnya telah tahu fungsi utama pakaian dalam milik manusia ini, khususnya diciptakan untuk berjantina perempuan tulen dan bukannya untuk pondan jadian.

Kalau diteliti kembali sejarahnya, sebelum kemunculan bra modern, perempuan Yunani memakai selendang atau kain yang dililit rapi di dada mereka khususnya dalam acara sukan, berdasarkan dari lukisan mozek abad ke-4 M, yang terdapat di Villa Romana del Casale, Sicily. Pada zaman tersebut, ia tidak disebut sebagai bra, tetapi dikenali sebagai apodesmos, stethodesme, mastodesmos dan mastodeton (bahasa Yunani) yang mana semuanya membawa satu maksud. Gelang dada atau bungkusan dada. Maksud saya, bungkusan buah dada.

Pemakaian sebegini turut ditemui pada zaman Mesir purba dan tamadun lainnya. Bungkusan dada ini melalui pelbagai perubahan rekabentuknya dari zaman ke zaman seperti pada abad ke-19 M dan abad ke-20 M.

Sehinggalah pada tahun 1914, seorang wanita dari New York, Mary Phelps Jacob, mencipta bra modern dan mematenkannya melalui inspirasi pakaian dalam wanita dari abad ke-18 M.

Bra mula dikenali sebagai pakaian dalam wajib bagi wanita dari sekitar tahun 1918 melalui perkembangan fesyen di negara Amerika Syarikat. Dari saat itu, ia mulai diterima di seluruh dunia.

Baik, kembali kepada tajuk utama.

Bra tertua didunia yang dianggarkan dibuat pada sekitar tahun 1390-1485 M ini ditemui oleh ahli arkeologi ketika membaikpulih istana Lengberg, Tyrol di Austria pada tahun 2008. Pentarikhan ini dilakukan melalui analisis radiokarbon dari Universiti Innsbruck ke atas bahan fiber yang terdapat pada bra tersebut.

Ia ditemui di dalam sebuah ruangan rahsia yang terletak di tingkat dua, yang dimana di dalam ruangan tersebut turut memuatkan 2,700 bahan tekstil lainnya, termasuk kayu yang diproses, bahan kulit dan kasut. Turut ditemui beberapa helai seluar dalam lelaki.

Beatrix Nutz, ahli arkeologi yang melakukan pentarikhan radiokarbon tersebut, mengemukakan teori yang perempuan pada zaman itu, menjahit dan membuat sendiri bra mereka tanpa bantuan tukang jahit lelaki. Dan mereka memanggilnya sebagai ‘breastbag’. Beliau mengeluarkan sebuah kertas kajian tesis berkenaan penemuan pakaian-pakaian di istana Lengberg pada tahun 2012.

Beatrix mengungkapkan:

“Ia sesuatu yang mustahil yang bra sudah diciptakan pada abad ke-15 M”.

Penemuan ini diibaratkan seperti ‘rewrite’ kembali sejarah pemakaian manusia pada zaman pertengahan.

Nota kaki: Penulis bukan peminat bra. Penulis seorang yang suci dan baik. Ini adalah sebuah penulisan pendek yang tidak mengandungi apa-apa niat yang buruk dan miang.

RUJUKAN:

1. Medieval Fashion Statement oleh Jarret A. Lobel.

2. Medieval Lingerie Discovered, University Innsbruck oleh Beatrix Nutz.


Filem Wonder Woman 1984: Keperluan Atau Kehendak?

Filem Wonder Woman 1984 mendapat reaksi yang berbeza dengan filem Wonder Woman yang pertama. Bagi yang belum menonton filem ini, AMARAN SPOILER. Namun filem ini, seperti kebanyakan filem adiwira DC yang lain, mempunyai persoalan falsafah yang cuba diketengahkan.

Bagi mereka yang ingin tahu berkenaan dengan falsafah filem ini, teruskan membaca perenggan seterusnya. Bagi mereka yang tidak mahu spoiler atau tidak minat filem ini, tidak perlulah baca. Dalam artikel ini kita hanya akan bincangkan apa yang kurang dalam falsafah yang cuba diketengahkan dalam filem ini tanpa menyentuh aspek aksi, dialogue atau lain-lain aspek penulisan layar.

Filem ini mendapat kritikan penonton bukan sahaja sebab filem ini tidak sehebat filem lepas, tetapi mesej yang cuba disampaikan juga mendapat tentangan daripada penonton. Mengikut rating cinemascore, filem ini mendapat gred B+ daripada para penonton,sama grednya seperti filem Suicide Squad, Justice League and Birds of Prey.

Namun tidaklah jauh sangat berbanding filem asal Wonder Woman dan Shazam yang mendapat rating A [1]. Seperti Birds of Prey, reaksi penonton kekadang dipengaruhi oleh politik. Mungkin kerana filem ini dianggap filem golongan feminist atau liberal, maka pengaruh konservatif penonton menentang habis-habisan tanpa melihat konteks yang penuh.

Secara peribadi, penulis fikir filem ini tidaklah seteruk Birds of Prey atau Justice League. Secara ringkas, filem ini berkisar tentang tiga watak utama, Diana (Wonder Woman), Barbara (Cheetah) dan Max Lord yang masing-masing telah meminta hajat kepada batu hikmat  Dreamstone, yang mempunyai kuasa menunaikan hajat tetapi yang meminta hajat akan mendapat ‘balasan’ atau akibat daripada setiap hajat yang diminta.

Pendekkan cerita, masing-masing tidaklah mendapat hajat seperti sangkaan mereka. Diana meminta hajat agar kekasihnya Steve Trevor hidup kembali, namun tidak sama seperti yang dulu. Barbara minta untuk jadi seperti Diana, namun perlahan-lahan hilang naluri kemanusiaan dan bertukar jadi binatang. Manakala Max Lord meminta hajat bagi menyelamatkan syarikatnya yang hampir muflis, namun sebagai balasan kehilangan anak lelakinya.

Secara keseluruhannya, naratif filem ini adalah mesej mengenai jalan pintas. Dalam kehidupan, semua orang nak berjaya. Namun, tidak semua yang ingin berusaha. Ada yang berusaha pun, kekadang bengang dengan orang lain yang tidak perlu berusaha keras atau pakai kabel untuk mendapat apa yang dimahukan. Samalah seperti geng-geng scammer, kaki judi,hedge funds dan lain-lain golongan yang mengambil kesempatan terhadap orang lain untuk jadi kaya.

Mungkin itulah sebabnya filem ini diberi nama 1984, memaparkan keadaan tahun 80an yang mengagung-agungkan pasaran bebas dan kapitalisme, sehingga membiak dengan banyaknya golongan-golongan yang cari jalan pintas ini. Keadaan sebenar tahun 1984 juga agak dinamik; Ghandi dibunuh, AIDS mula-mula dikesan dan bank perlahan-lahan mengalami petanda berlakunya krisis ekonomi.

Mungkin ada pembaca intelek yang berfikiran, ‘kalau kutuk kapitalisme, filem ini propaganda komunisme la’. Mungkin ya, mungkin tidak. Tidak dinafikan jalan cerita ini membawa mesej kapitalisme itu menggalakkan golongan untuk mencari jalan pintas, namun filem lebih tidaklah ketengahkan kebebasan itu buruk. Bagi penulis, filem ini adalah mengenai ketidasesuaian identiti (nonconforming identities).

Ketiga tiga watak ini mempunyai masalah identiti, Diana inginkan hidup normal, Barbara inginkan hidup seperti Diana dan Max Lord inginkan hidupnya kembali pulih. Dalam masa yang sama, cerita ini juga secara halus menyampaikan mesej rejim totalitarian dan keburukan mempunyai impian, iaitu mereka harus terima keadaan yang sedia ada kerana mengejar impian atau bercita-cita tinggi akan mengakibatkan kehilangan yang tidak disangka.

Selain itu, Wonder Woman 1984 cuba mengajar kita bahawa kebanyakan daripada kita tidak boleh bezakan antara keperluan dan kehendak. Kita selalu fikir apa yang kita inginkan seperti duit, pangkat dan kuasa itu paling penting, tapi kalau kita tahu akibat memiliki benda-benda ini, kita tidak akan pilih semua itu.

Secara ringkas, terimalah takdir yang anda hadapi sekarang. Walau bagaimanapun, kita kena faham dunia ini tidak adil tetapi kita ada kuasa untuk mengubahnya. Ambil contoh kes Gamestock baru-baru ini. Siapa sangka saham Gamestock boleh naik sampai 600% [2] secara tiba-tiba hanya kerana geng-geng hedge funds fikir tidak ada lagi orang yang nak beli saham Gamestock ini.

Entahlah, tahun ini banyak sangat mesej berkenaan dengan bersyukur dan gembira dengan apa yang ada. Mungkin sebab pandemic kot. Dulu masa tak ada pandemik, kita take for granted je jabat tangan, jumpa member tengok bola dan sebagainya. Kerja pun sama, dulu terhegeh-hegeh nak berhenti kerja, sekarang dah pandemik baru la fikir nak kerja balik. Bukan semua, tapi segolongan.

RUJUKAN

[1] D. Laman, “Wonder Woman 1984’s CinemaScore Matches Suicide Squad, Birds of Prey,” cbr.com, 28 December 2020. [Online]. Available: https://www.cbr.com/wonder-woman-1984-cinemascore-matches-suicide-squad-birds-of-prey/. [Accessed 20 February 2021].

[2] K. Lahiff, “Strategist called GameStop a top buy idea before the short squeeze. Here’s where he stands now,” cnbc.com, 2 February 2021. [Online]. Available: https://www.cnbc.com/2021/02/02/strategist-called-gamestop-a-buy-idea-before-the-short-squeeze.html. [Accessed 19 February 2021].


Debat Elon Musk Vs Jack Ma

Jack Ma — idealistik, optimistik dan hujahnya hanya berasaskan semangat dan ucapan motivasi.

Elon Musk — realistik dan praktikal. Hujah berasaskan fakta, kajian dan logik. Dua-dua orang kaya, tetapi mempunyai otak yang berbeza.

Disebabkan perbahasan ini bertemakan teknologi, hujah Jack Ma nampak kelakar sebab dia bukan orang teknologi. Apa yang dia cakap mengenai teknologi, terutamanya A.I. semuanya hanya berasaskan kata-kata motivasi yang tidak mempunyai asas kukuh.

Paling teruk sekali apabila Jack Ma penuh yakin menyatakan bahawa 99.99% ramalan yang pernah dibuat oleh manusia sepanjang sejarah adalah salah. Segala yang terjadi dalam dunia hanyalah berlaku sebab ‘accident’ dan ‘luck’. Dia turut menyatakan statistik yang berasaskan kajian pun salah

Dalam perbahasan ini, mereka berdebat tentang 5 topik — A.I., Penerokaan ke Marikh, Pendidikan, Pekerjaan dan Populasi

1. A.I.

Kalau berkenaan A.I., hujah Musk sangat kuat. Bagi Musk, A.I. lebih bijak daripada manusia. Bagi Ma pula, manusia lebih bijak. Kenapa? Kerana manusia ada pengalaman dan manusia cukup bijak untuk belajar sesuatu.

Musk menjelaskan kronologi bagaimana banyak juara catur dunia yang tewas dengan komputer. Malah, banyak pertandingan lain seperti poker, bahasa, corak data dalam statistik, dll yang mana komputer dapat menewaskan manusiahttps://www.techworld.com/picture-gallery/data/six-times-ai-has-beaten-humans-in-competitions-3636755/

Jack Ma tidak tahu bahawa komputer itu semua juga ada program pengalaman manusia. Malah ada juga komputer yang tiada program pengalaman tetapi ia mampu belajar sendiri. Malah, komputer dapat belajar dalam waktu yang sangat singkat berbanding manusia.https://www.theguardian.com/technology/2017/dec/07/alphazero-google-deepmind-ai-beats-champion-program-teaching-itself-to-play-four-hours

Selain itu, Ma menyatakan manusia mempunyai hati yang komputer tiada. Tuntas, manusia lebih hebat. Orang macam dia, menurut Ma, adalah ‘street smart’, dia tak takut dengan kemampuan A.I.

Anda akan nampak Jack Ma banyak menyentuh hal-hal berbentuk motivasi seperti hati manusia dan ‘street smart’ sambil sinis dengan melabel ‘college smart’ yang penakut. Kalau anda perhatikan perkataannya ini, Ma langsung tidak mempunyai butiran bagaimana manusia itu berkemampuan dari A.I.

Apabila Musk tanya apa kemampuan manusia yang boleh mengatasi komputer, Ma jawab manusia dapat mencipta komputer yang lebih baik. Dia tidak tahu A.I. dapat mencipta komputer yang lebih baik daripada manusia.

Dalam topik A.I., Ma memang kena lanyak habis.

2. Penerokaan ke Marikh.

Jack Ma tidak mempunyai aspirasi untuk ke Marikh, tetapi dia sangat menyanjungi orang yang mahu ke sana. Bagi dia, kenapa perlu ke Marikh? Lebih baik selesaikan masalah yang ada di Bumi.

Elon Musk menjawab, dia memang ‘Pro-Earth’ sebab itu dia cipta banyak teknologi untuk kekalkan Bumi dalam keadaan baik seperti kereta elektrik, tenaga solar, dsb.

Penerokaan angkasa dan ke Marikh hanyalah persediaan dan kita hanya menggunakan tidak sampai 1% kekayaan manusia, selebihnya untuk urusan di Bumi.http://curious.astro.cornell.edu/about-us/150-people-in-astronomy/space-exploration-and-astronauts/general-questions/921-how-much-money-is-spent-on-space-exploration-intermediate

Ironi, tuntutan Jack Ma untuk selesaikan pelbagai masalah di Bumi, Musk lebih banyak kerja ke arah itu berbanding Ma yang hanya berniaga. Walau bagaimanapun, menurut Musk, niat kita bagus untuk kekalkan Bumi tetapi tetap ada perbuatan kita yang buatkan Bumi semakin rosak.

3. Pendidikan

Bab pendidikan ini, mereka tidak bercanggah pendapat. Bagi Jack Ma, pendidikan perlu berubah daripada menyediakan graduan untuk industri semata-mata, kita patut menyediakan pendidikan untuk bangunkan kemanusiaan dan jiwa untuk manusia.

Elon Musk pula menyatakan di masa depan mungkin manusia belajar hanya melalui penghantaran maklumat ke dalam otak seperti mana komputer menerima maklumat dari internet.

4. Pekerjaan

Dalam hal ini, Jack Ma menyatakan tak perlu bimbang tentang pekerjaan. Kita tetap akan ada pekerjaan walaupun A.I. semakin menguasai. Tapi Jack Ma tak beritahu contoh pekerjaan. Dia cuma beritahu manusia ada kreativiti yang A.I. tak ada.

Sedangkan, sudah sedia banyak laporan bahawa A.I. turut mempunyai kreativiti. Elon Musk pula agak pesimis. Mungkin akan ada pekerjaan di masa depan tapi dia tidak pasti apa dia. Mungkin pekerjaan yang melibatkan aktiviti interaksi sesama manusia.

Kalau anda baca beberapa laporan dan kajian, apa yang Musk sebutkan merupakan salah satu ciri pekerjaan yang meluas di masa depan. Ahli terapi dan ahli kaunseling adalah antaranya.

Jack Ma akui juga bahawa mesin akan ambil banyak pekerjaan manusia. Maka, dengan hal ini, manusia dapat kurangkan masa bekerja dan tumpukan lebih banyak masa untuk diri mereka. Membangunkan jiwa dan kemanusiaan.

Ma usulkan kerja hanya bekerja 3 hari sahaja dalam seminggu. Hal ini sebenarnya agak bercanggah dengan idea budaya kerja yang dia pernah usulkan sebelum ini iaitu bekerja 12 jam sehari dan 6 hari seminggu. Agak bertentangan dengan budaya kerja Barat.

Kesimpulannya; Persidangan ini bertemakan teknologi. Sudah tentulah Jack Ma tidak mampu menandingi pengetahuan Elon Musk yang merupakan orang teknologi. Ucapan Jack Ma lebih lancar dan sedap didengari. Elon Musk agak gagap. Memang Musk tidak pandai sangat cakap depan umum.

Menurut sesetengah orang, Musk jadi begitu kerana terkejut dengan hujah-hujah Jack Ma. Pada saya, Jack Ma tidak patut menerima pelawaan untuk berbahas tentang perkara ini sebab teknologi bukan latar belakangnya. Ma belajar bahasa Inggeris di universiti. Musk pula belajar fizik dan perniagaan. Musk pun telah menerbitkan kertas saintifik.

Walau bagaimanapun, ada juga pandangan Jack Ma dalam perbahasan ini yang masih boleh diterima terutamanya dalam isu pendidikan. Dia memang sangat tekankan pendidikan dalam ucapannya. Ada juga cadangannya mengenai pekerjaan di masa hadapan yang bagus untuk dilaksanakan.


Penceraian Ibu Mengandung: Moral Dan Perundangan

Apabila berbicara tentang undang-undang keluarga Islam, adalah hampir mustahil untuk anda mengelak dari membaca dan merujuk kes artis dan selebriti di Malaysia. Ini kerana artis dan selebriti adalah antara golongan yang sering terlibat dalam masalah undang-undang keluarga Islam yang menyebabkan kes-kes mereka menjadi rujuk pandang dalam perundangan.

Kamu bukalah isu penceraian, isu nafkah, isu gantung tidak bertali dan pelbagai lagi isu undang-undang keluarga dan saya berani jamin kamu akan jumpa kes artis sekurangnya satu. Saya berkata sedemikian kerana ada yang memandang serong kami yang mengulas kes artis dari sudut undang-undang.

Ini penulisan mudah. Saya sekadar ingin menerangkan pada orang awam. Kerana saya melihat sudah ada cubaan mencemuh undang-undang syariah dan ada pihak yang cuba meneguk di air keruh memburukkan Islam di Malaysia.

Pandangan Islam mengenai menceraikan isteri sewaktu mengandung ada dua.

Bagi Mazhab Shafie ianya ialah “harus”. Harus dalam Bahasa Inggerisnya bermaksud permissible/it is allowed to be done. Ia dibolehkan. Ingin buat tidak apa tidak ingin buat tidak apa. Ia tidak bermakna “mesti dibuat” seperti mana maksud terjemahan Bahasa Melayu Harian. Bukan terjemahan Bahasa Melayu undang-undang. Sejujurnya kamus dewan juga menggunakan terjemahan Bahasa Melayu undang-undang bagi maksud “harus” iaitu “boleh dilakukan dan boleh juga ditinggalkan”. Persepsi yang “harus” itu bermaksud “mesti dilakukan” sahaja datang dari kesalahan penggunaan vokab Bahasa Melayu bagi perkataan “harus” sehingga ianya menimbulkan persepsi buruk.

Konsep ini sama dengan perkataan “damage” dalam Bahasa Inggeris. Dalam terjemahan Bahasa Inggeris harian biasa “damage” bermaksud kerosakan atau kecederaan. Namun dalam Bahasa Inggeris perundangan ia membawa maksud “pampasan”.

Bagi Mazhab Maliki pula ianya ialah “haram”. Haram dalam Bahasa Inggeris bermaksud “illegal” dan dalam Bahasa melayunya ialah “salah”.Malaysia dalam perundangan Islam secara majoritinya berpegang pada pandangan Mazhab Shafie. Maka dalam isu menceraikan isteri sewaktu mengandung Malaysia memegang hukum harus.

Setelah anda memahami konsep di atas disini
saya ingin menceritakan satu perkara.

“UNDANG-UNDANG SIVIL JUGA MEMBENARKAN BERCERAI DENGAN
ISTERI SEWAKTU MENGANDUNG”

Malah hampir kesemua undang-undang sivil di
negara-negara lain juga membenarkan perkara ini dilakukan. Sama seperti
syariah. Ini sekali gus bermakna tidak ada undang-undang di Malaysia, baik
sivil atau syariah yang menghalang untuk bercerai dengan isteri sewaktu
mengandung.

Namun kedua mahkamah sivil dan juga mahkamah syariah mempunyai cara prosedur tersendiri bagi menguruskan isu perceraian sewaktu mengandung ini. Mahkamah sivil seperti mahkamah di US mungkin mencadangkan agar penceraian ditangguhkan sehingga anak tersebut lahir terlebih dahulu.

Manakala mahkamah syariah pula memanjangkan tempoh edah (tempoh dimana wanita islam yang bercerai tidak dibenarkan kahwin selagi belum selesai tempoh) sehingga anak itu lahir. Tujuan kedua mahkamah adalah sama. Demi memastikan kesihatan ibu terjaga dan menggalakkan penceraian tersebut tidak diteruskan demi masa depan anak dalam kandungan.

Jadi mengapakah begitu ramai yang marah jika
perkara ini tidak salah dalam mana-mana undang-undang?

Ia kerana persepsi moral. Sebelum saya pergi lebih jauh ingin saya katakan anda tidak perlu risau jika anda merasa marah membaca isu ini. Anda tidak semestinya salah. Persepsi moral juga alat yang penting dalam menelaah isu perundangan. Cuma anda harus fahami apa yang saya katakan dibawah:

Apa yang
salah pada moral, tidak semestinya salah dalam undang-undang.

What is
morally wrong, can be legally right.

Antara contoh yang paling popular bagi isu legally right namun morally wrong ini ialah isu manifesto. Tahukah anda, di Malaysia dan di seluruh dunia, adalah tidak salah dalam mana-mana undang-undang, untuk ahli politik melanggar manifesto mereka. Biarpun ini bermakna mereka mungkir janji atau menipu pengundi mereka. Ia hanya salah dari segi moral bukan salah dari segi perundangan.

Ramai manusia dalam dunia, merasakan moral
harus diselarikan dengan perundangan. Pada pandangan saya sendiri saya berada
di titik tengah. Biarpun elemen moral adalah penting dalam perundangan namun
isu moral adalah perkara yang menghampiri perdebatan falsafah yang boleh lari
dari perdebatan undang-undang.

Ini kerana moral setiap individu berbeza-beza. Jika dalam Islam ini kerana tahap keimanan manusia adalah berbeza-beza hatta manusia itu anak dan bapa sekalipun. Dalam dua manusia yang beriman sekalipun, satu pihak boleh menerima sesuatu perkara namun satu pihak lagi mengangap perkara tersebut adalah salah. Seperti pandangan mazhab Shafie dan mazhab Maliki berbeza dalam isu penceraian sewaktu isteri mengandung ini.

Namun pandangan Mazhab Shafie yang meletakkan
hukum harus itu juga bersebab. Dan sebab itu tidak lari jauh dari jauh juga
dengan pandangan Mazhab Maliki. Ini kerana hukum harus dalam Islam boleh
bertukar kepada haram. Proses pertukaran hukum ini bergantung pada fakta kes di
mahkamah. Jika fakta kes tersebut mendapati bahawa terdapat bukti penganiayaan
terhadap wanita maka mahkamah boleh mengubah hukum kepada haram dan menerima
pendapat mazhab Maliki pula.

Punca mengapa Mazhab Shafie meletakkan hukum harus juga kerana terdapat beberapa kes lain yang mana kandungan wanita tersebut bukan dari benih suami. Ini bermakna wanita tersebut mengandung kerana curang. Dalam situasi tersebut adalah tidak adil bagi suami jika beliau tidak boleh menceraikan isteri yang sedang mengandung kerana kandungan tersebut bukan anak beliau.

Malah ia boleh menjurus kepada dosa lain pula iaitu dosa dayus. Maka Mazhab Shafie meletakkan hukum harus. Perlu anda ketahui biarpun Mazhab Shafie meletakkan hukum harus dan Mazhab Maliki meletakkan hukum haram, kedua mazhab tersebut sepakat mengangap talak telah sah jatuh dalam situasi ini.

Adalah sukar untuk menentukan standard moral
mana yang perlu diikuti. Jika kesemua standard moral diterima maka kecelaruan
undang-undang boleh menjadi serius dan mahkamah kita menjadi seperti sarkas.
Maka di sinilah hakim mahkamah akan memainkan peranan mereka sebagai hakim demi
memberi keadilan yang sewajarnya pada semua pihak.

Begitulah perundangan. Baik sivil dan baik
syariah. Kita tidak boleh mengangap undang-undang itu hanya untuk satu pihak
saja. Kedua undang-undang dan moral adalah penting dalam proses keadilan.


Adab Betandang – Di Sebalik Rekabentuk Rumah Melayu

Masyarakat Melayu terdahulu sangat terkenal dengan sifat-sifat kreatif serta mempunyai cara hidup yang penuh dengan kesenian falsafah di dalam adat mahupun kepercayaan agama khususnya setelah kedatangan Islam ke Tanah Melayu. Orang Melayu terdahulu melihat alam sebagai ruang lingkup yang penting sebagai tempat kediaman dan alam dijadikan guru serta pengalaman untuk generasi yang terkemudian. Apa sahaja yang mereka cipta, seringkali mengandungi unsur-unsur keagamaan dan nasihat buat tatapan generasi yang mendatang.

Kadangkala apabila kita bertandang ke rumah-rumah Melayu tradisional, kepala kita hampir saja terhantuk rangka pintu kerana pintunya direka terlalu rendah dan tidak sesuai dengan ketinggian manusia. Akan tetapi pernahkah kita berfikir di mana rasionalnya rekabentuk pintu yang rendah di dalam senibina rumah Melayu tersebut? Adakah berpunca daripada ralat atau disengajakan?

Rekabentuk pintu yang rendah di dalam senibina rumah Melayu adalah terhasil daripada kreativiti arkitek serta tukang-tukang bina rumah Melayu terdahulu yang senantiasa menyanjung tinggi adat dan membudayakan ajaran Islam di dalam setiap inci kehidupan, termasuk di dalam rekabentuk rumah. Rekabentuk pintu ini, sengaja direka rendah supaya sesiapa sahaja yang hendak memasukinya menundukkan diri terlebih dahulu.

Tunduk, merupakan satu simbolik kepada sikap patuh, taat atau menyerah yang merupakan salah satu makna kepada perkataan “Islam” dari sudut bahasa.  Di dalam masyarakat Melayu, “rumah” merupakan suatu tempat yang dimuliakan, suatu tempat bagi tuan rumah berlindung dari bahaya, tempat menjaga kesucian dan kehormatan keluarga, juga sebagai tempat ibadah. Perlakuan “menunduk” sebelum memasuki rumah memberi simbolik kepada penyerahan diri atau mujahadah di dalam memasuki agama-Nya. Hal ini juga, merupakan satu bentuk penghormatan daripada tetamu kepada tuan rumah sebagai “tuan tanah” tempat kita bertandang.

Di dalam Al-Quran Surah An-Nur ayat 27-28 Firman Allah SWT,

يَٰٓأَيُّهَا ٱلَّذِينَ ءَامَنُواْ لَا تَدۡخُلُواْ بُيُوتًا غَيۡرَ بُيُوتِكُمۡ حَتَّىٰ تَسۡتَأۡنِسُواْ وَتُسَلِّمُواْ عَلَىٰٓ أَهۡلِهَاۚ ذَٰلِكُمۡ خَيۡرٌ لَّكُمۡ لَعَلَّكُمۡ تَذَكَّرُونَ

“Wahai orang-orang yang beriman, janganlah kamu memasuki rumah yang bukan rumahmu sebelum meminta izin dan memberi salam kepada penghuninya. Yang demikian itu lebih baik bagimu, agar kamu (selalu) ingat”.

An-Nur, 27

Rumah adalah tempat menyimpan rahsia rumahtangga. Apa yang berlaku dalam rumah adalah rahsia peribadi tuan rumah. Pendedahan aurat antara suami isteri serta anak-anak gadis adalah lumrah di dalam rumah. Di dalam ayat ini, Allah SWT mengajar hamba-hambaNya yang beriman supaya memuliakan tuan rumah dan beradab apabila berkunjung. Hikmahnya agar memelihara maruah tuan rumah supaya tidak kelihatan segala pemandangan yang mengaibkan diri dan keluarganya. Ayat ini menjelaskan, antara adab yang perlu dilakukan ketika mengunjungi rumah orang ialah meminta izin dan memberi salam terlebih dahulu kepada penghuninya, moga-moga dengan cara itu akan menimbulkan perasaan kasih dan kemesraan sesama manusia.

فَإِن لَّمۡ تَجِدُواْ فِيهَآ أَحَدٗا فَلَا تَدۡخُلُوهَا حَتَّىٰ يُؤۡذَنَ لَكُمۡۖ وَإِن قِيلَ لَكُمُ ٱرۡجِعُواْ فَٱرۡجِعُواْۖ هُوَ أَزۡكَىٰ لَكُمۡۚ وَٱللَّهُ بِمَا تَعۡمَلُونَ عَلِيمٌ

“Jika kamu tidak menemui seorangpun di dalamnya, maka janganlah kamu masuk sebelum kamu mendapat izin. Dan jika dikatakan kepadamu: “Kembali (saja) lah”, maka hendaklah kamu kembali. Itu lebih bersih bagimu dan Allah Maha Mengetahui apa yang kamu kerjakan.”

An-Nur, 28

Pada ayat 28 telah diperintahkan sekiranya orang yang berkunjung itu tidak mendapat izin dari tuan rumah, maka hendaklah ia pulang saja. Sikap demikian itu adalah lebih baik daripada berdiri di depan pintu rumah dengan niat memaksa penghuni rumah agar mengizinkannya kerana penghuni rumah kadang-kadang mempunyai sebab tersendiri atau sedang sibuk dengan suatu pekerjaan dan dia tidak mahu diganggu oleh tetamu.

Di dalam menjadi tetamu, haruslah kita mencontohi baginda Rasulullah di dalam adab baginda. Nabi s.a.w tidak pernah menghampakan harapan orang yang menjemputnya ke  rumah mereka. Beberapa adab yang telah digariskan apabila bertandang sebagai tetamu adalah:

Tanggungjawab memuliakan tetamu tidak hanya jatuh kepada tuan rumah, tetapi terlebih dahulu dimulakan oleh si tetamu, dengan menghormati tuan rumah sebagai “tuan tanah” tempat kita berkunjung. Di samping kita menikmati keistimewaan layanan sebagai tetamu, hak-hak tuan rumah jangan pula kita tidakkan. Dengan kedua-duanya tetamu dan tuan rumah saling menjulang hormat di dalam adab, hubungan keduanya menjadi semakin sejahtera dan erat, berkat dari adab yang dijulang.

Kepentingan adab “Menghormati Tuan Rumah” ini, telah dikiaskan secara halus oleh para arkitek pembinaan rumah Melayu terdahulu di dalam rekabentuk pintu rumah yang memaksa sesiapa yang melaluinya menundukkan kepala. Malah, telah diceritakan secara lisan oleh mereka yang hidup di era pendudukan Jepun betapa tentera-tentera Jepun yang berpangkat tinggi enggan untuk memasuki rumah-rumah Melayu kerana terpaksa menundukkan kepala. Di dalam budaya masyarakat Jepun, menundukkan kepala merupakan suatu lambang penghormatan yang hanya diberikan pada orang-orang tertentu.

Kreativiti minda bangsa Melayu yang diwarisi oleh tukang-tukang yang mahir ini telah menghasilkan rekabentuk senibina yang bukan sahaja indah malahan halus dan kaya dengan falsafah yang tersirat tetapi mudah difahami. Rekabentuk pintu dalam rumah melayu ini bukan sahaja mempunyai fungsi sebagai laluan keluar masuk, malah tersembunyi nasihat di dalam rekabentuknya. Sesuai dengan sabda baginda Rasulullah, “Agama itu adalah nasihat” (HR.Muslim)

Nasihat-nasihat yang tersembunyi di dalam cara hidup masyarakat Melayu terdahulu, seringkali disampaikan melalui metafor dan kiasan-kiasan yang tersirat, jarang sekali memberi maksud secara langsung. Mereka mencipta peribahasa-peribahasa yang indah dengan menggunakan perbandingan alam, benda, haiwan dan pengalaman kehidupan sekitarnya sebagai pengalaman dan peringatan hidup yang berguna.  Tinggalan-tinggalan mereka seharusnya dipelajari dan dijadikan teladan oleh generasi kini, supaya tidak lapuk ditinggal zaman.

Rujukan:

-Al-Quran, Surah An-Nur

– Permata Kata, Adab Menjadi Tetamu
https://permatakata.wordpress.com/2008/07/06/adab-menjadi-tetamu/


Betul Ke Aprikot Mampu Sembuhkan Kanser?

Pada bulan Jun yang lepas saya telah menjumpai sebuah artikel (baca disini) yang diterbitkan oleh newsrescue.com, menyatakan bahawa biji aprikot mampu mengubati kanser, dan kanser bukanlah sebuah penyakit, tetapi simptom kekurangan nutrien. Jadi, pada kesempatan kali ini, saya ingin membincangkan mengenai dakwaan artikel tersebut.

Pertama sekali, saya rasa adalah perlu, untuk menjelaskan perkara perkara yang terlibat dalam perbincangan ini. Artikel newsrescue mendakwa bahawa kanser bukan sebuah penyakit:

You might not believe this but cancer is not a disease; it is a business.

Know this: there is no disease called cancer. Cancer consists of only a deficiency of vitamin B17. It is nothing else.

Fikiran saya apabila membaca mengenai dakwaan ini ialah, kepala hotak dia kanser bukan penyakit! Malah, penulis artikel tersebut meneruskan dakwaan dengan mengatakan bahawa kanser hanyalah kesan daripada kekurangan vitamin B17. Ini menunjukkan bahawa penulis mempunyai pengetahuan yang sangat kurang, malah salah mengenai penyakit kanser.

“Kanser bukanlah sebuah penyakit”; jika ditafsirkan daripada suatu perspektif, ya ia bukan sebuah, malah sejenis kumpulan penyakit. Masyarakat lazim menafsir bahawa kanser merupakan satu jenis penyakit, tetapi sebenarnya, kanser merangkumi pelbagai jenis penyakit dengan satu persamaan dalam ciri kemunculannya, iaitu mutasi terhadap gen sel badan.

Gen boleh dianggap sebagai pelan rumah ataupun kod perisian komputer, dan jika terdapat kesalahan atau perubahan yang tidak diingini (mutasi), sel tersebut akan bertindak di luar kawalan badan (sama seperti jika pelan rumah menunjukkan bumbung dipasang di bahagian tepi atau rumah tidak mempunyai tiang, semuanya akan jadi serabut dan di luar kawalan. Dan jika memakai analogi perisian komputer, boleh jadi ia akan bertindak di luar algoritma, dan tidak menamatkan perkiraan seperti virus trojan).

Lalu sel sel kanser akan bertindak di luar kawalan badan, bertindak seperti ia mengutamakan kemandiriannya sendiri. Ia mula membiak tanpa had, dan menarik salur darah ke arahnya agar dia mempunyai keutamaan dalam mendapat nutrien. Sel sel yang membiak akan membesar dan menghasilkan ketumbuhan (tumor). Tumor ini pula terbahagi kepada 2 jenis, benigna (tidak merebak) dan malignan (merebak)2.

Vitamin B17, atau nama sebenarnya amygdalin, bukanlah sejenis vitamin. Vitamin adalah bahan yang diperlukan dalam kuantiti yang sangat sedikit dalam usaha untuk melakukan proses fisiologi badan.  Oleh sebab itu, nama vitamin berasal daripada singkatan “vital amine”. Tetapi mengikut konvensi terkini, vitamin tidak terhad kepada sebatian amina sahaja. Manusia boleh hidup sihat tanpa pengambilan amygdalin, oleh itu amygdalin tidak dikelaskan sebagai vitamin.

Terma vitamin B17 diperkenalkan oleh Ernst T.Krebs untuk melabelkan amygdalin dan laetril sebagai makanan tambahan dan bukannya bahan farmaseutikal. Hal ini mungkin bertujuan untuk mengelak peraturan bahan farmaseutikal yang ketat dikenakan oleh pihak kerajaan.

Amygdalin merupakan sebatian glikosida sianogenik. Glikosida adalah kumpulan sebatian yang mempunyai molekul atau rantaian karbohidrat terikat dengannya. Terma sianogenik digunakan untuk menunjukkan sebatian ini mempunyai kumpulan berfungsi nitril, -C≡N.

Masalah dengan amygdalin dan laetril  berpunca dari kumpulan berfungsi nitril tersebut. Bahan bahan nitril akan ditukarkan kepada  hidrogen sianida (bahan beracun) di dalam usus manusia3. Laetril, bahan kimia sintetik yang digunakan sebagai pengganti amygdalin juga bertindak sedemikian dalam usus manusia. Mengikut nilai dos kematian amygdalin (LD50), 50-80 biji diperlukan untuk membawa kematian kepada lelaki4 dewasa dan bilangan  maksimum paling selamat ialah 3 biji untuk lelaki dewasa. Untuk kanak kanak pula ialah  setengah biji5. Tetapi kandungan amygdalin dan hidrogen sianida mungkin berbeza beza dalam setiap sampel biji aprikot,  dan mungkin ada biji aprikot yang mengandungi bahan ini secara berlebihan. Jadi pengambilan biji aprikot adalah sangat tidak digalakkan. Kerana ia merupakan sesuatu yang tidak perlu malah memudaratkan.

Badan manusia akan menguraikan  sebatian sianida menggunakan enzim rhodanes. Bagi individu yang dilahirkan kurang berkebolehan untuk mengurai sianida, pengambilan biji aprikot akan menjadi sangat bahaya.  Pengambilan vitamin C bersama biji aprikot pula akan memburukkan lagi keadaan, kerana vitamin C meningkatkan penukaran amygdalin dan laetril kepada sianida dan mengurangkan tahap cystein yang diperlukan untuk membuat enzim rhodanes. Hasilnya, lebih banyak sianida akan terkumpul di dalam badan pesakit yang mengambil vitamin C bersama-sama biji aprikot6.

Terdapat beberapa kes keracunan amygdalin dan laetril yang popular, antaranya  kes  melibatkan manusia dewasa7,8,9 dan beberapa kanak kanak10,11. Kanak kanak  berisiko untuk mati, walaupun dengan pertolongan medikal yang rapi 10,11.  Lasch & Shawa  (1981) mendokumenkan 3 orang kanak kanak Gaza mati akibat keracunan  sianida hasil pengambilan biji aprikot. Seorang wanita Australia menghidap penyakit diabetes insipidus selepas mengalami keracunan sianida, dipercayai hasil tindak balas badan untuk membuang amygdalin yang diambil olehnya24. Semua kes keracunan amygdalin dan laetril serupa dengan keracunan  sianida.

Sebenarnya Ernst T.Krebs mengharapkan bahawa amygdalin menjadi bahan yang mampu mengubati kanser. Tetapi  pelbagai kajian oleh saintis lain membuktikan amygdalin tidak berkesan dalam merawat kanser, malah menyebabkan keracunan sianida. Sebenarnya banyak bahan yang mempunyai potensi untuk membunuh sel kanser ditemui, tetapi bahan tersebut tidak sesuai kerana cirinya yang beracun. Seorang pensyarah saya di UIA dalam tesis masternya12, mengenal pasti beberapa bahan yang berpotensi mengubat kanser daripada pokok medang ketukur/balong, namun bahan tersebut juga tidak sesuai atas sifatnya yang toksik.

Amygdalin, seperti yang saya bincangkan pada perenggan di atas, menunjukkan potensi untuk merawat sel kanser dengan cara membataskan tumbesaran tumor14,15,16,17 dan membunuh sel kanser13,18 dalam keadaan in vitro (kultur makmal). Namun , tiada satu kes in vivo (sel di dalam organisme hidup) yang menunjukkan amygdalin dan laetril berjaya dalam melawan sel kanser23. Sebuah kajian hampir membuktikan amygdalin berjaya merawat kanser, namun, rupanya genom kuman pada tikus tersebut telah mempengaruhi  metabolisme amygdalin, oleh itu kesan antitumor di dalam kajian ini telah dipersetujui bukan disebabkan oleh amygdalin19.

Atas sebab sebab yang telah dibincangkan di atas, saintis telah memutuskan bahawa amygdalin dan laetril yang boleh didapati di dalam biji aprikot tidak membawa apa apa manfaat perubatan20,21  malah menghalang kajian terperinci dilakukan terhadap manusia kerana sifat racun dan toksik bahan tersebut telah dibuktikan22.

Penulisan artikel newsrescue telah dipengaruhi oleh buku “A World Without Cancer” hasil penulisan  G. Edward Griffin. Beliau mempunyai kelulusan peringkat ijazah dalam syarahan dan komunikasi. Beliau terkenal dengan penyebaran teori konspirasi. Antara penipuan lain yang disebarkan oleh Griffin selain amygdalin boleh mengubati kanser ialah penyakit AIDS bukan penyakit sebenar tetapi kesan ubat HIV. Tahniah Griffin, darah mereka yang tergadai disebabkan pengambilan amygdalin dan laetril di tangan awak.

Saya seru mereka yang mengambil biji aprikot untuk hentikan pengambilannya. Berhenti meracuni diri anda. Khabar yang menyatakan biji aprikot boleh mengubati bukan daripada saintis dan doktor, tetapi daripada seorang ahli konspirasi tanpa latar  belakang sains dan perubatan.

Akhir kalam, saya tampar G. Edward  Griffin dengan  24 rujukan saya.

Rujukan:


Bagaimamana Pemilihan Agong Pertama Berlaku?

Berita Harian 1 Ogos 1957 ini menulis tentang Raja Melayu mula hadir untuk Persidangan Majlis Raja-Raja Melayu (MRR) yang akan memilih dalam kalangan mereka Agong yang pertama bagi Persekutuan Tanah Melayu pada hari 3 Ogos 1957.

Pemilihan ini adalah penting bagi merealisasikan “Sistem Demokrasi dan Raja Berpelembagaan” sebagai tunjang pentadbiran Persekutuan Tanah Melayu yang akan merdeka kelak, di mana seorang DYMM SPBYDPA dipilih dari kalangan 9 Raja Melayu untuk menduduki takhta secara bergilir.

Proses Pemilihan KDYMM SPBYDPA Pertama bagi Persekutuan Tanah Melayu ini juga akan disusuli dengan Majlis menandatangani Dokumen Perjanjian Persekutuan Tanah Melayu pada 5 Ogos tahun yang sama yang hanya akan berkuatkuasa semasa dan selepas Merdeka 31 Ogos 1957.

Sebenarnya, SPBYDPA yang pertama iaitu Yang Di-Pertuan Besar Negeri Sembilan, Tuanku Abdul Rahman Ibni Tuanku Muhammad adalah calon ketiga dalam senarai kekananan yang layak dipilih sebagai Agong yang pertama. Sultan Pahang adalah calon kedua paling kanan dalam senarai.

Manakala Sultan Johor iaitu Sultan Ibrahim ibni Almarhum Sultan Abu Bakar adalah yang paling kanan dan ‘top of the list’ dalam senarai yang layak dipilih kerana baginda menduduki takhta sejak 1895 lagi.

Sultan Terengganu juga menarik diri dari dipilih kerana baginda Tuanku sendiri merasakan pada usia 50 tahun pada 1957, ditambah dengan pengalamannya hanya 12 tahun menduduki takhta Pahang baginda terlalu muda untuk menggalas tugas berat sebagai SPBYDPA yang pertama itu.

Bahkan Sultan Johor yang menolak menjadi calon sejak Julai 1957 tiada ketika pemilihan kerana dalam perjalanan pulang dari London menjadikan hanya 7 calon yang memperkenan untuk dipilih, semuanya layak dengan senioriti kekananan menaiki takhta.

Berbeza kini di mana undi rahsia MRR memilih SPBYDPA dan Timbalannya dibakar (dirincih) dan dimusnahkan selepas undi dikira, pada 1957, Raja-Raja Melayu dibekalkan ‘chap’ atau cop getah dengan perkataan ‘layak’ dan ‘tak layak’ pada meja undi, seperti dinyatakan dalam berita.

Sistem pengundian dan format kertas undi juga sangat berbeza dengan hari ini. Ketika itu ia menggunakan tulisan tangan semua ahli MRR untuk menulis nama calon yang dipilih juga perkenan baginda untuk dipilih.

Ketika itu, 2 calon SPBYDPA layak dipilih iaitu Sultan Pahang & Yang Di-Pertuan Besar Negeri Sembilan. Ahli MRR dibekalkan dengan satu kertas undi padanya 2 nama untuk dipilih mana yang dirasakan layak menjadi Agong dan Timbalan Agong Persekutuan Tanah Melayu yang pertama.

Paling menarik, berbeza dengan hari ini bila Sultan atau Raja perlukan 5 undi majoriti MRR untuk dilantik menjadi SPBYDPA, pemilihan kali pertama ini diketahui dengan satu ‘kod khas’ akan dihantar untuk memaklumkan keputusan siapa yang dilantik menjadi Agong ketika itu.

‘Kod khas’ yang dihantar ke ‘rumah’ masing-masing menjelaskan fungsi adanya istana hinggap semua Raja Melayu di Kuala Lumpur hari ini. Melaluinya, maklumat sampai kepada baginda Tuanku andai ahli MRR bersurai dan perlu mendapat maklumbalas penting berkaitan hasil mesyuarat.

Usai pemilihan pertama dan selepas keputusan dimaklumkan atas perkenan MRR, kerajaan Persekutuan Tanah Melayu pada 3 Ogos 1957 ketika itu mengumumkan bahawasanya MRR bersetuju memilih Tuanku Abdul Rahman ibni Almarhum Tuanku Muhammad sebagai SPBYDPA yang pertama negara.


Best Exporters Programme

Best Exporters Programme adalah dana untuk membantu Perusahaan Kecil Sederhana (PKS) Bumiputera untuk meningkatkan keupayaan pembangunan dan kualiti perniagaan di samping memberi sokongan dengan valuable insight. Ini akan memastikan pembangunan perniagaan syarikat syarikat PKS masuk ke dalam pasaran eksport yang tersedia. Dana ini berjaya dilaksanakan hasil kolaborasi bersama SME Bank.